ΑΠΟΦΑΣΕΙΣ
Αριθμ. 249/12
Έγκριση Κανονισμού λειτουργίας του Προγράμματος Μεταπτυχιακών Σπουδών με τίτ-
λο «Δημόσια Διοίκηση και Ψηφιακός Μετασχηματισμός»/«Public Management and Digital
Transformation» του Τμήματος Διοικητικής Επιστήμης και Τεχνολογίας του Πανεπιστημίου Πε-
λοποννήσου.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΠΕΛΟΠΟΝΝΗΣΟΥ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ιδίως τα άρθρα 3, 16, 63, 79 έως 89, και 455.
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70) και ειδικότερα τα άρθρα 45, 46, 48,
55, 67 και 70.
3. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
4. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189).
5. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα, (π.δ. 63/2005, Α΄ 98),
όπως διατηρήθηκε σε ισχύ, με την παρ. 22 του άρθρου
119 του ν. 4622/2019 (Α΄ 133).
6. Την υπό στοιχεία 108990/Ζ1/08-09-2022 απόφαση
του Υφυπουργού Παιδείας και Θρησκευμάτων «Ρύθμιση
των Θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β’ 4899).
7. Την υπό στοιχεία 135557/Ζ1/01-11-2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
8. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
9. Την υπ’ αρ. 9780/01-12-2022 (Υ.Ο.Δ.Δ. 1175) διαπιστωτική πράξη, με την οποία διαπιστώνεται η εκλογή
του Αθανάσιου Κατσή, Καθηγητή του Τμήματος Κοινωνικής και Εκπαιδευτικής Πολιτικής, ως Πρύτανη του Πα-
νεπιστημίου Πελοποννήσου, με πλήρη θητεία, από της
εκδόσεως της διαπιστωτικής πράξης.
10. Την υπ’ αρ.: 620/26-01-2023 (Β’ 500) απόφαση Πρύτανη του Πανεπιστημίου Πελοποννήσου περί μεταβίβα-
σης αρμοδιοτήτων στους Αντιπρυτάνεις, σύμφωνα με
τις διατάξεις του άρθρου 12 του ν. 4957/2022 (Α’ 141).
11. Την υπ’ αρ. 238/12/06-07-2023 (Β’ 5227) απόφαση
της Συγκλήτου που αφορά στην έγκριση Κανονισμού για
τα προγράμματα δεύτερου και τρίτου κύκλου Σπουδών
του Πανεπιστημίου Πελοποννήσου.
12. Την υπ’ αρ. 50/14-07-2022 (Β’ 5439) απόφαση της
Συγκλήτου, που αφορά στην ίδρυση του Προγράμματος
Μεταπτυχιακών Σπουδών «Δημόσια Διοίκηση και Ψηφιακός Μετασχηματισμός»/«Public Management and Digital
Transformation» του Τμήματος Διοικητικής Επιστήμης και
Τεχνολογίας του Πανεπιστημίου Πελοποννήσου.
13. Το απόσπασμα πρακτικών της Συνέλευσης του Τμήματος Διοικητικής Επιστήμης και Τεχνολογίας του Πα-
νεπιστημίου Πελοποννήσου (συνεδρία 2η/02-10-2023).
14. Την υπ’ αρ. 8/29-12-2023 (8η συνεδρίαση) θετική
εισήγηση της Επιτροπής Μεταπτυχιακών Σπουδών.
15. Τη διεξαχθείσα συζήτηση κατά την 249η συνεδρίαση της Συγκλήτου (29-01-2024).
16. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την έγκριση του Κανονισμού Λειτουργίας του Προγράμματος Μεταπτυχιακών Σπουδών με τίτλο: «Δημό-
σια Διοίκηση και Ψηφιακός Μετασχηματισμός»/«Public
Management and Digital Transformation» του Τμήματος
Διοικητικής Επιστήμης και Τεχνολογίας του Πανεπιστημίου Πελοποννήσου, ως ακολούθως:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2618
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
Άρθρο 1
Γενικές Διατάξεις
Ο δεύτερος κύκλος σπουδών αφορά στην οργάνωση
Προγραμμάτων Μεταπτυχιακών Σπουδών (Π.Μ.Σ.) με
ελάχιστο αριθμό εξήντα (60) πιστωτικών μονάδων (ECTS)
και ελάχιστη διάρκεια δύο (2) ακαδημαϊκών εξαμήνων, η
επιτυχής ολοκλήρωση των οποίων οδηγεί στο επίπεδο
επτά (7) του Εθνικού και Ευρωπαϊκού Πλαισίου Προσόντων, σύμφωνα με το άρθρο 47 του ν. 4763/2020.
Το Τμήμα Διοικητικής Επιστήμης και Τεχνολογίας της
Σχολής Οικονομίας και Τεχνολογίας του Πανεπιστημίου
Πελοποννήσου οργανώνει Πρόγραμμα Μεταπτυχιακών
Σπουδών (Π.Μ.Σ.) με τίτλο «Δημόσια Διοίκηση και Ψηφιακός Μετασχηματισμός»/«Public Management and
Digital Transformation». Στον παρόντα Κανονισμό παρουσιάζονται η δομή και οι κανόνες λειτουργίας του
εν λόγω Π.Μ.Σ., το οποίο απονέμει Δίπλωμα Μεταπτυχιακών Σπουδών (Δ.Μ.Σ.) στη «Δημόσια Διοίκηση και
Ψηφιακό Μετασχηματισμό»/«Public Management and
Digital Transformation».
Οι διατάξεις του παρόντος Κανονισμού, όπως αυτές
αναλύονται στα επόμενα άρθρα, εξειδικεύουν και συμπληρώνουν το νομοθετικό πλαίσιο που διέπει τις με-
ταπτυχιακές σπουδές, και συγκεκριμένα τις διατάξεις
του ν. 4957/2022 (Α’ 141) όπως τροποποιήθηκαν και
ισχύουν και του Κανονισμού για τα προγράμματα δεύτερου και τρίτου Κύκλου Σπουδών του Πανεπιστημίου
Πελοποννήσου (Β’ 5227), ενώ ρυθμίζουν με ενιαίο τρόπο θέματα λειτουργίας του Π.Μ.Σ., τα οποία δεν ρυθμί-
ζονται από την κείμενη νομοθεσία, αλλά είτε παρέχονται γι’ αυτά σχετικές εξουσιοδοτήσεις από τον νόμο,
είτε ρυθμίζονται με αποφάσεις των αρμοδίων οργάνων
του Π.Μ.Σ..
Ο Κανονισμός Μεταπτυχιακών Σπουδών δύναται να
τροποποιηθεί, με πρόταση της Συντονιστικής Επιτροπής
του Π.Μ.Σ. και απόφαση της Συνέλευσης του Τμήματος
και της Συγκλήτου του Ιδρύματος.
Ο παρών Κανονισμός αναρτάται στην ιστοσελίδα του
Π.Μ.Σ. και του Τμήματος.
Άρθρο 2
Αντικείμενο - Σκοπός Μαθησιακά αποτελέσματα του Π.Μ.Σ.
Το Πρόγραμμα Μεταπτυχιακών Σπουδών με τίτλο
«Δημόσια Διοίκηση και Ψηφιακός Μετασχηματισμός»
περιλαμβάνεται στο πολυετές αναπτυξιακό σχέδιο του
Τμήματος και εντάσσεται στον στρατηγικό σχεδιασμό του Πανεπιστημίου Πελοποννήσου. Διέπεται από
επιστημονική συνοχή και αποσκοπεί στην περαιτέρω
προαγωγή της γνώσης, την ανάπτυξη της έρευνας, την
ικανοποίηση των εκπαιδευτικών, ερευνητικών, κοινωνικών, πολιτιστικών και αναπτυξιακών αναγκών της χώρας,
στην υψηλού επιπέδου εξειδίκευση των πτυχιούχων σε
θεωρητικές και εφαρμοσμένες περιοχές συγκεκριμένων
γνωστικών κλάδων, ειδικές θεματικές ενότητες ή επιμέρους κλάδους των γνωστικών αντικειμένων του πρώτου
κύκλου σπουδών του Τμήματος.
Το γνωστικό αντικείμενο του Π.Μ.Σ. είναι η παροχή
εξειδικευμένων, σύγχρονων και ανταγωνιστικών επιστημονικών γνώσεων σε πτυχιούχους ανωτάτης εκπαίδευ-
σης στο θεματικό πεδίο της Δημόσιας Διοίκησης και του
Ψηφιακού Μετασχηματισμού. Σκοπό του αποτελεί η ικανότητα των εκπαιδευόμενων να αξιοποιούν τις γνώσεις
τους σε οργάνωση, διοίκηση και ψηφιακές τεχνολογίες
στο Δημόσιο τομέα, ώστε να είναι σε θέση να πάρουν
τις αποφάσεις που απαιτούνται σε ένα πολύπλοκο και
ανταγωνιστικό περιβάλλον. Να μπορούν να επιδεικνύουν καινοτομική και επιχειρηματική στάση ως προς την
αναγνώριση ευκαιριών και να αντιμετωπίζουν τις σύγχρονες προκλήσεις της Δημόσιας Διοίκησης.
Τα μαθησιακά αποτελέσματα, συνδέονται με τον σκοπό και τους στόχους του Π.Μ.Σ. και διαμορφώνονται
βάσει των ακαδημαϊκών και/ή επαγγελματικών απαιτήσεων, των αναγκών της κοινωνίας/οικονομίας και των
αναγκών της αγοράς εργασίας.
Με την ολοκλήρωση των σπουδών τους, οι απόφοιτοι
του προγράμματος θα είναι σε θέση:
- Να κατανοούν πώς να συνδυάζουν γνώσεις της διοικητικής, οικονομικής και πληροφορικής επιστήμης και
να αξιολογούν κριτικά την εφαρμογή τους στην πράξη,
επιλύοντας προβλήματα της Δημόσιας Διοίκησης αποτελεσματικά.
- Να μπορούν να επιδεικνύουν ηγετικές, διοικητικές
και επιχειρησιακές ικανότητες, ώστε να διαδραματίζουν
καθοριστικό ρόλο στη Δημόσια Διοίκηση του μέλλοντος.
- Να μπορούν να επιδεικνύουν καινοτομική και επιχειρηματική στάση ως προς την αναγνώριση ευκαιριών
και να αντιμετωπίζουν τις σύγχρονες προκλήσεις της
Δημόσιας Διοίκησης.
Άρθρο 3
Αρμόδια Όργανα/Επιτροπές του Π.Μ.Σ.
Για την οργάνωση και λειτουργία του Π.Μ.Σ. αρμόδια
όργανα/επιτροπές είναι τα ακόλουθα:
1. Η Σύγκλητος του Ιδρύματος,
2. η Επιτροπή Μεταπτυχιακών Σπουδών (E.M.Σ) του
Ιδρύματος,
3. η Συνέλευση του Τμήματος,
4. η Συντονιστική Επιτροπή (Σ.Ε.) του Π.Μ.Σ.,
5. ο Διευθυντής του Π.Μ.Σ.
6. η Επιτροπή Αξιολόγησης/Επιλογής Υποψηφίων Μεταπτυχιακών Φοιτητών,
3.1 Σύγκλητος
Η Σύγκλητος είναι το αρμόδιο όργανο για θέματα ακαδημαϊκού, διοικητικού, οργανωτικού και οικονομικού
χαρακτήρα του Π.Μ.Σ. και ασκεί τις ακόλουθες αρμοδιότητες που αφορούν στα Π.Μ.Σ.:
1. Συγκροτεί την Επιτροπή Μεταπτυχιακών Σπουδών
του ιδρύματος,
2. εγκρίνει την ίδρυση ή την τροποποίηση της απόφασης ίδρυσής του μεταπτυχιακού προγράμματος,
3. εγκρίνει την παράταση της χρονικής διάρκειας της
λειτουργίας των Π.Μ.Σ.,
4. συγκροτεί την Επιτροπή Προγράμματος Σπουδών
(Ε.Π.Σ.) (σε περίπτωση διατμηματικών, ή διιδρυματικών
ή κοινών Π.Μ.Σ.),
5. αποφασίζει την κατάργηση των Π.Μ.Σ. που προσφέρονται από το Πανεπιστήμιο Πελοποννήσου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
6. ασκεί όσες αρμοδιότητες σχετίζονται με τα Π.Μ.Σ
και δεν ανατίθενται ειδικώς από το νόμο ή τον παρόντα
κανονισμό σε άλλα όργανα.
3.2 Επιτροπή Μεταπτυχιακών Σπουδών (Ε.Μ.Σ.)
Η Επιτροπή Μεταπτυχιακών Σπουδών (E.M.Σ) συγκροτείται με απόφαση της Συγκλήτου, κατόπιν πρότασης
των Κοσμητειών των Σχολών του Ιδρύματος. Αποτελείται
από τον Αντιπρύτανη που είναι αρμόδιος για ακαδημαϊκά θέματα, ως Πρόεδρος της επιτροπής, από ένα (1)
μέλος Διδακτικού Ερευνητικού Προσωπικού (Δ.Ε.Π.) από
κάθε Σχολή του Πανεπιστημίου Πελοποννήσου και ένα
(1) μέλος που προέρχεται από τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού
Διδακτικού Προσωπικού (Ε.ΔΙ.Π.) και Ειδικού Τεχνικού
Εργαστηριακού Προσωπικού (Ε.Τ.Ε.Π.) του Πανεπιστημίου Πελοποννήσου. Τα μέλη της Επιτροπής έχουν εμπει-
ρία στην οργάνωση και συμμετοχή σε προγράμματα
δεύτερου κύκλου σπουδών. Η θητεία της Επιτροπής
είναι δύο (2) ακαδημαϊκά έτη. Η Ε.Μ.Σ. έχει τις αρμοδιότητες που προβλέπονται στην παρ. 2 του άρθρου 79,
του ν. 4957/2022 (Α’ 141).
3.3 Συνέλευση του Τμήματος
Η Συνέλευση του Τμήματος είναι αρμόδια για την
οργάνωση, τη διοίκηση και τη διαχείριση του Π.Μ.Σ.
και ιδίως:
α) Εισηγείται στη Σύγκλητο διά της Ε.Μ.Σ.
- την αναγκαιότητα ίδρυσης/τροποποίησης της απόφασης ίδρυσης του Π.Μ.Σ., καθώς και την παράταση της
διάρκειας του Π.Μ.Σ,
- τον Κανονισμό Λειτουργίας του Π.Μ.Σ. καθώς και όσα
θέματα αναφέρονται στα εδάφια (α) έως (ιστ) της παρ. 3
και 4 του άρθρου 80 του ν. 4957/2022 (Α’ 141),
β) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
γ) αναθέτει διδακτικό έργο στους διδάσκοντες του
μεταπτυχιακού προγράμματος,
δ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ε) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
στ) εγκρίνει τον απολογισμό του Π.Μ.Σ., κατόπιν εισήγησης της Σ.Ε.,
ζ) δύναται να αναθέτει επικουρικό διδακτικό έργο
στο πλαίσιο μαθημάτων του Π.Μ.Σ. στους υποψήφιους
διδάκτορες του Τμήματος, υπό την επίβλεψη διδάσκοντος του Π.Μ.Σ., η) εγκρίνει την πρόσκληση Επισκεπτών
Καθηγητών για την κάλυψη διδακτικών αναγκών του
Π.Μ.Σ., μετά από εισήγηση της Σ.Ε.,
θ) ασκεί κάθε άλλη αρμοδιότητα που προβλέπεται από
τις διατάξεις του ν. 4957/2022 (Α’ 141).
Με απόφαση της Συνέλευσης του Τμήματος οι αρμοδιότητες των περ. β) και δ) δύναται να μεταβιβάζονται
στη Σ.Ε. του Π.Μ.Σ.
3.4 Συντονιστική Επιτροπή (Σ.Ε.)
Η Συντονιστική Επιτροπή (Σ.Ε.) του Π.Μ.Σ. αποτελείται από τον Διευθυντή του Π.Μ.Σ. και τέσσερα (4) μέλη
Δ.Ε.Π του Τμήματος που έχουν συναφές γνωστικό αντικείμενο με αυτό του μεταπτυχιακού προγράμματος και
αναλαμβάνουν διδακτικό έργο στο Π.Μ.Σ.Η θητεία της
Σ.Ε. είναι διετής, παράλληλη με αυτή του Διευθυντή. Στην
επιτροπή δύναται να συμμετέχουν Ομότιμοι Καθηγητές
του Τμήματος, εφόσον παρέχουν διδακτικό έργο στο
Π.Μ.Σ. Τα μέλη της Σ.Ε. καθορίζονται με απόφαση της
Συνέλευσης του Τμήματος.
Οι αρμοδιότητες της Σ.Ε. είναι η παρακολούθηση και ο
συντονισμός της λειτουργίας του προγράμματος.
Πιο συγκεκριμένα, η Συντονιστική Επιτροπή:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το μεταπτυχιακό πρόγραμμα διαθέτει πόρους σύμφωνα με το άρ-
θρο 84 του ν. 4957/2022 και εισηγείται την έγκρισή του
προς την Επιτροπή Ερευνών του Ε.Λ.Κ.Ε., εξαιρουμένων
των τριμηνιαίων αναμορφώσεων των ετήσιων προϋπολογισμών της περ. β) της παρ. 3, του άρθρου 239 του
ν. 4957/2022,
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Π.Μ.Σ., και δύναται να μεταβιβάζει την αρμοδιότητα αυτή στον Διευ-
θυντή του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83, του ν. 4957/2022,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του προγράμματος,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
3.5 Διευθυντής του Π.Μ.Σ.
Ο Διευθυντής του Π.Μ.Σ. προέρχεται από τα μέλη Δ.Ε.Π.
του Τμήματος, κατά προτεραιότητα βαθμίδας Καθηγητή
ή Αναπληρωτή Καθηγητή, του ίδιου ή συναφούς αντικειμένου με το γνωστικό αντικείμενο του Π.Μ.Σ. και ορίζεται
με απόφαση της Συνέλευσης του Τμήματος για διετή
θητεία, με δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
δ) είναι Επιστημονικός Υπεύθυνος του προγράμματος
σύμφωνα με το άρθρο 234, τουν. 4957/2022 και ασκεί
τις αντίστοιχες αρμοδιότητες,
ε) παρακολουθεί (i) την υλοποίηση των αποφάσεων
των οργάνων του Π.Μ.Σ., (ii) τηντήρηση και εφαρμογή
των διατάξεων του Εσωτερικού Κανονισμού μεταπτυχιακών και διδακτορικών προγραμμάτων σπουδών και
των διατάξεων του Κανονισμού λειτουργίας του Π.Μ.Σ.,
καθώς και (iii) την εκτέλεση του προϋπολογισμού
του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.,
δεν δικαιούνται αμοιβή ή οποιαδήποτε αποζημίωση στα
πλαίσια των αρμοδιοτήτων που τους ανατίθενται και της
εκτέλεσης των καθηκόντων τους.
3.6 Επιτροπή Αξιολόγησης//Επιλογής Υποψηφίων Μετ.
Φοιτητών
Η Επιτροπή αποτελείται από τουλάχιστον τρία μέλη
Δ.Ε.Π. του Τμήματος και ορίζεται με απόφαση της Συνέλευσης του Τμήματος.
Η Επιτροπή είναι υπεύθυνη για:
- την αξιολόγηση όλων των υποβληθέντων δικαιολογητικών, σύμφωνα με την κείμενη νομοθεσία και τα
ακαδημαϊκά κριτήρια που αναφέρονται στο άρθρο 6.4
του παρόντος Κανονισμού. Ο έλεγχος της πληρότητας
των δικαιολογητικών διενεργείται από τη Γραμματεία
του Π.Μ.Σ.
- Τον έλεγχο της γλωσσικής επάρκειας.
- Τη διενέργεια προσωπικών συνεντεύξεων.
- Την κατάρτιση τελικού πίνακα επιλογής, επιτυχόντων,
επιλαχόντων και απορριπτέων υποψηφίων μετά την εξέταση τυχόν ενστάσεων.
Η τελική κατάταξη των υποψηφίων με βάση τη λίστα
κριτηρίων του προγράμματος και η πρόταση επιλογής
υποψηφίων με βάση την κατάταξη αυτή, υποβάλλονται
προς επικύρωση στη Συνέλευση του Τμήματος.
Άρθρο 4
Κατηγορίες Εισακτέων
Στο Π.Μ.Σ. γίνονται δεκτοί κάτοχοι τίτλου του πρώτου
κύκλου σπουδών Α.Ε.Ι. (Πανεπιστήμια και Τ.Ε.Ι.) της ημεδαπής ή ομοταγών ιδρυμάτων της αλλοδαπής.
Στα επόμενα άρθρα ορίζονται οι επιπλέον προϋποθέσεις που πρέπει να πληρούν οι υποψήφιοι, προκειμένου
να γίνουν δεκτοί.
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. του Πανεπιστημίου Πελοποννήσου μπορούν
μετά από αίτησή τους να εγγραφούν ως υπεράριθμοι, και
μόνο ένας κατ’ έτος και ανά Π.Μ.Σ., εφόσον υπηρετούν
στο Τμήμα Διοικητικής Επιστήμης και Τεχνολογίας και ο
τίτλος σπουδών και το έργο που επιτελούν στο Τμήμα
είναι συναφές με το αντικείμενο του Π.Μ.Σ.
Άρθρο 5
Αριθμός εισακτέων
5.1 Αριθμός Εισακτέων
Ο αριθμός των εισακτέων στο Π.Μ.Σ. για την απόκτηση
ΔΜΣ ορίζεται κατ’ ανώτατο όριο σε εξήντα (60) και κατώτατο όριο δέκα (10) μεταπτυχιακούς φοιτητές, κατ’ έτος.
5.2 Κριτήρια Ανώτατου και Κατώτατου Αριθμού Εισακτέων
5.2.1 Κριτήρια Ανώτατου Αριθμού Εισακτέων
- Αναλογία μεταξύ φοιτητών διδασκόντων
- Κτιριακές υποδομές
- Αναγκαίος τεχνολογικός εξοπλισμός
5.2.2 Κριτήρια Κατώτατου Αριθμού Εισακτέων
- Οικονομική απόδοση του προγράμματος
- Βιωσιμότητα του ΠΜΣ
Άρθρο 6
Διαδικασία και Κριτήρια επιλογής εισακτέων
6.1. Προκήρυξη/πρόσκληση εκδήλωσης ενδιαφέροντος
Το Τμήμα σε ημερομηνίες που ορίζονται από την Συνέλευση προβαίνει σε πρόσκληση εκδήλωσης ενδια-
φέροντος για το επόμενο ακαδημαϊκό έτος λειτουργίας
του Π.Μ.Σ. Η πρόσκληση δημοσιεύεται στην ιστοσελίδα
του Π.Μ.Σ.
Στην πρόσκληση αναφέρονται οι προϋποθέσεις εισαγωγής, οι κατηγορίες πτυχιούχων που γίνονται δεκτοί,
ο ανώτατος αριθμός εισακτέων, ο τρόπος εισαγωγής, τα
κριτήρια επιλογής, οι προθεσμίες υποβολής αιτήσεων,
τα δικαιολογητικά που απαιτούνται, η διαδικασία ενστάσεων, καθώς και οτιδήποτε άλλο κρίνεται απαραίτητο.
Οι αιτήσεις μαζί με τα απαραίτητα δικαιολογητικά
κατατίθενται στη Γραμματεία του Τμήματος Διοικητικής Επιστήμης και Τεχνολογίας είτε σε έντυπη είτε σε
ηλεκτρονική μορφή, ανάλογα με τις οδηγίες της πρόσκλησης. Η ηλεκτρονική υποβολή δύναται ενδεικτικά
να πραγματοποιείται μέσω ηλεκτρονικού ταχυδρομείου
ή μέσω ηλεκτρονικής πλατφόρμας υποβολής αιτήσεων.
Οι αποδεκτοί τρόποι υποβολής αιτήσεων ορίζονται στην
προκήρυξη.
6.2 Υποβολή αιτήσεων - Δικαιολογητικά
Οι αιτήσεις των υποψηφίων πρέπει να συνοδεύονται
από τα προβλεπόμενα δικαιολογητικά σύμφωνα με την
προκήρυξη.
Τα δικαιολογητικά είναι:
1. Υπογεγραμμένη αίτηση υποψηφιότητας
2. Αναλυτικό βιογραφικό σημείωμα
3. Αντίγραφα προπτυχιακών τίτλων σπουδών από το
οποίο να προκύπτει ο βαθμός αποφοίτησης.
4. Aντίγραφα μεταπτυχιακών τίτλων σπουδών.
5. Πιστοποιητικό αναλυτικής βαθμολογίας
6. Αποδεικτικά εργασιακής εμπειρίας
7. Φωτοτυπία δύο όψεων, της αστυνομικής ταυτότητας
του υποψηφίου
8. Δύο (2) φωτογραφίες
9. Δύο (2) συστατικές επιστολές
10. Αποδεικτικά γνώσης της αγγλικής γλώσσας, επιπέδου τουλάχιστον επιπέδου Β2 (Καλή Γνώση). Σε πε-
ρίπτωση που δεν πιστοποιείται η γνώση της αγγλικής
γλώσσας, οι υποψήφιοι υποβάλλονται σε ειδική εξέταση
για να διαπιστωθεί το επίπεδο γνώσης της ξένης γλώσσας, και οι φάκελοί τους αξιολογούνται κανονικά, χωρίς
όμως να μοριοδοτούνται για το συγκεκριμένο κριτήριο
αξιολόγησης.
Σημειώνεται ότι η Συνέλευση του Τμήματος με απόφασή της, μπορεί να εξειδικεύσει/τροποποιήσει τα ανωτέ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
ρω δικαιολογητικά. Σε όλες τις περιπτώσεις, η προκήρυξη που αναρτάται στην ιστοσελίδα του Π.Μ.Σ, αναφέρει
ρητώς το σύνολο των δικαιολογητικών που πρέπει να
συνοδεύουν τις αιτήσεις.
6.3 Διαδικασία αναγνώρισης ακαδημαϊκού τίτλου
σπουδών της αλλοδαπής.
Για τις περιπτώσεις τίτλων σπουδών Ιδρυμάτων της
αλλοδαπής, η Συνέλευση του Τμήματος ορίζει αρμόδια
επιτροπή προκειμένου να διαπιστώσει σύμφωνα με όσα
ορίζονται στο άρθρο 304 του ν. 4957/2022 όπως τροποποιήθηκε και ισχύει:
1ον/αν το ίδρυμα απονομής του τίτλου συμπεριλαμβάνεται στο Εθνικό Μητρώο Αναγνωρισμένων Ιδρυμάτων
της αλλοδαπής που τηρεί και επικαιροποιεί ο Δ.Ο.Α.Τ.Α.Π.
2ον/αν ο τίτλος σπουδών από την αλλοδαπή εντάσσεται στο Εθνικό Μητρώο Τύπων Τίτλων Σπουδών Ανα-
γνωρισμένων Ιδρυμάτων που είναι αναρτημένος στον
ιστότοπο του Δ.Ο.Α.Τ.Α.Π.
Ο υποψήφιος οφείλει να προσκομίσει βεβαίωση στην
οποία αναφέρεται ο τόπος σπουδών, η οποία εκδίδεται
και αποστέλλεται από το πανεπιστήμιο της αλλοδαπής.
Αν ως τόπος σπουδών ή μέρος αυτών βεβαιώνεται η ελληνική επικράτεια, ο τίτλος σπουδών δεν αναγνωρίζεται,
εκτός αν το μέρος σπουδών που έγιναν στην ελληνική
επικράτεια βρίσκεται σε δημόσιο Α.Ε.Ι..
Σε περίπτωση που κάποιο Ίδρυμα ή τίτλος σπουδών
της αλλοδαπής δεν έχει καταχωρηθεί στα σχετικά Μητρώα, ο Δ.Ο.Α.Τ.Α.Π. εξετάζει αυτεπαγγέλτως ή κατόπιν
αιτήματος από τη Γραμματεία του Τμήματος αν πληρούνται οι απαραίτητες προϋποθέσεις και με απόφασή του
το εντάσσει στα Μητρώα.
6.4. Κριτήρια επιλογής
Η επιλογή των εισακτέων πραγματοποιείται με βάση
τα ακόλουθα πέντε κριτήρια:
1. Βαθμολογία Πτυχίου - Συντελεστής
Στάθμισης
50%
- Επιστήμες Οικονομίας και Πληροφορική (ΣΧΟΛΕΣ
5ου ΕΠΙΣΤΗΜΟΝΙΚΟΥ ΠΕΔΙΟΥ): ΒΑΘΜΟΣ ΠΤΥΧΙΟΥ × 1
- Θετικές και Τεχνολογικές Επιστήμες (ΣΧΟΛΕΣ 2ου
ΕΠΙΣΤΗΜΟΝΙΚΟΥ ΠΕΔΙΟΥ): ΒΑΘΜΟΣ ΠΤΥΧΙΟΥ × 0,9
- Επιστήμες Υγείας και Ζωής (ΣΧΟΛΕΣ 3ου ΕΠΙΣΤΗΜΟΝΙΚΟΥ ΠΕΔΙΟΥ): ΒΑΘΜΟΣ ΠΤΥΧΙΟΥ × 0,8
- Λοιπές Επιστήμες: ΒΑΘΜΟΣ ΠΤΥΧΙΟΥ × 0,6
- Δεύτερος τίτλος σπουδών: 0,5
- Δεύτερος Μεταπτυχιακός τίτλος σπουδών: 2
2. Βαθμολογία σχετικής εργασιακής εμπειρίας - Συντελεστής Στάθμισης 15%
- Σχετική εργασιακή εμπειρία μέχρι 5 χρόνια: 5
- Σχετική εργασιακή εμπειρία μέχρι 15 χρόνια: 7
- Σχετική εργασιακή εμπειρία πάνω από 15 χρόνια: 10
3. Βαθμολογία Συστατικών Επιστολών - Συντελεστής
Στάθμισης 5%
4. Βαθμολογία Αγγλικών - Συντελεστής Στάθμισης 5%
ΚΑΛΗ ΓΝΩΣΗ: 5
ΠΟΛΥ ΚΑΛΗ ΓΝΩΣΗ: 7
ΑΡΙΣΤΗ ΓΝΩΣΗ: 10
5. Βαθμολογία Συνέντευξης - Συντελεστής Στάθμισης
25%
Η Επιτροπή Αξιολόγησης και Επιλογής Υποψηφίων
Μεταπτυχιακών Φοιτητών αξιολογεί:
α) Την αναλυτική και συνθετική σκέψη, ικανότητες
επικοινωνίας, ηγετικές ικανότητες.
β) Τη σαφήνεια επαγγελματικών στόχων, κίνητρα καριέρας.
γ) Τη δυνατότητα του υποψηφίου να συμβάλλει στη
μαθησιακή διαδικασία του Προγράμματος.
δ) Την τυχόν ερευνητική δραστηριότητα του υποψηφίου. Η επιτροπή βαθμολογεί τον κάθε υποψήφιο με
άριστα το 10 (ξεκινώντας πάντα από τη μονάδα).
6.5 Διαδικασία επιλογής
Με βάση τα θεσπισθέντα κριτήρια, η Επιτροπή Επιλογής καταρτίζει τον Πίνακα Αξιολόγησης των υποψηφίων
και τον καταθέτει προς έγκριση στη Συνέλευση.
Ειδικότερα:
1. Η Επιτροπή Επιλογής καταρτίζει αρχικά έναν πλήρη
κατάλογο όσων έχουν υποβάλει αίτηση.
2. Απορρίπτει τους υποψηφίους των οποίων ο φάκελος
των δικαιολογητικών δεν είναι πλήρης.
3. Καλεί σε συνέντευξη τους υποψηφίους, και πραγματοποιείται από τα μέλη της οικείας Επιτροπής Επιλογής.
4. Ιεραρχεί βαθμολογικά τους υποψηφίους και εισηγείται την τελική επιλογή.
5. Καταρτίζει τον τελικό πίνακα επιλογής. Ο τελικός
πίνακας των επιτυχόντων εγκρίνεται και επικυρώνεται
από τη Συνέλευση και αναρτάται στην ιστοσελίδα του
Τμήματος.
Σύμφωνα με τον Κανονισμό Π.Μ.Σ.-Π.Δ.Σ. του ΠΑΠΕΛ,
οι ισοβαθμήσαντες γίνονται δεκτοί σε ποσοστό όχι μεγαλύτερο του 10% του ανώτατου αριθμού εισακτέων. Αν
υπάρχουν περισσότεροι υποψήφιοι με τον ίδιο συνολικό
αριθμό μορίων, τότε για την κατάρτιση της τελικής κατάταξης λαμβάνεται υπόψη ο βαθμός του διπλώματος
ή του πτυχίου.
6.6 Εγγραφή στο Π.Μ.Σ.
Η Γραμματεία του μεταπτυχιακού προγράμματος
ενημερώνει τους επιτυχόντες ώστε να εγγραφούν στο
συγκεκριμένο χρονικό διάστημα που ορίζεται από τη
Συνέλευση του Τμήματος και να υποβάλουν τα απαιτούμενα δικαιολογητικά σε έντυπη ή σε ηλεκτρονική
μορφή. Οι θέσεις όσων επιτυχόντων δεν αποδεχτούν
την εγγραφή αναπληρώνονται από τους επιλαχόντες,
σύμφωνα με τη σειρά επιτυχίας τους στον τελικό πίνακα
κατάταξης.
Κατά την εγγραφή τους στο Π.Μ.Σ., οι φοιτητές θα
πρέπει να δηλώσουν εγγράφως ότι αποδέχονται τους
όρους και τους κανόνες λειτουργίας του Π.Μ.Σ. Κατόπιν, η Γραμματεία εκδίδει βεβαίωση σπουδών, με βάση
την οποία ο φοιτητής μπορεί να αποκτήσει πρόσβαση
σε υπηρεσίες του Πανεπιστημίου Πελοποννήσου, όπως
ακαδημαϊκή ταυτότητα, λογαριασμό ηλεκτρονικού ταχυδρομείου στο διαδίκτυο, κ.λπ.
Άρθρο 7
Ανώτατη Διάρκεια Φοίτησης
και Διαδικασία Παράτασης
7.1 Διάρκεια Φοίτησης
Η χρονική διάρκεια φοίτησης στο Π.Μ.Σ. με τίτλο «Δημόσια Διοίκηση και Ψηφιακός Μετασχηματισμός, ορίζε-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
ται στα τρία (3) εξάμηνα, εκ των οποίων το τρίτο εξάμηνο
σπουδών αφιερώνεται αποκλειστικά στην εκπόνηση της
διπλωματικής εργασίας.
Για ειδικούς λόγους, μπορεί να παραταθεί για ένα (1)
επιπλέον έτος η διάρκεια σπουδών έπειτα από αιτιολογημένη αίτηση του φοιτητή, εισήγηση της ΣΕ και του
επιβλέποντος καθηγητή και έγκριση από τη Συνέλευση
του Τμήματος και μόνο για την ολοκλήρωση της συγγραφής της διπλωματικής εργασίας.
Ειδικότερα για περιπτώσεις σοβαρών λόγων υγείας
που ανάγονται στο πρόσωπο του φοιτητή ή στο πρόσωπο συγγενούς πρώτου βαθμού εξ αίματος ή συζύγου
ή προσώπου με το οποίο ο φοιτητής έχει συνάψει σύμφωνο συμβίωσης, είναι δυνατή η χορήγηση παράτασης
πέραν του ως άνω ορίου.
Σε περίπτωση υπέρβασης του ανώτατου ορίου στη
διάρκεια φοίτησης, ο μεταπτυχιακός φοιτητής διαγράφεται από το Π.Μ.Σ. με εισήγηση της ΣΕ και απόφαση
της Συνέλευσης του Τμήματος.
7.2 Αναστολή φοίτησης
Η φοίτηση στο Π.Μ.Σ. είναι υποχρεωτική. Ο μεταπτυχιακός φοιτητής με αίτησή του μπορεί να ζητήσει αιτι-
ολογημένα αναστολή φοίτησης, η οποία δεν μπορεί να
υπερβαίνει τα δύο συνεχόμενα εξάμηνα. Το δικαίωμα
της αναστολής φοίτησης μπορεί να ασκείται άπαξ ή
τμηματικά, για χρονικό διάστημα κατ’ ελάχιστον ενός
(1) ακαδημαϊκού εξαμήνου. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης. Κατά τη
διάρκεια της αναστολής της φοίτησης, ο μεταπτυχιακός
φοιτητής στερείται της φοιτητικής ιδιότητας. Οι φοιτητές/τριες που έχουν τεθεί σε καθεστώς αναστολής φοίτη-
σης δικαιούνται να την διακόψουν μετά από αίτησή τους
και απόφαση της Συνέλευσης του Τμήματος. Η αίτηση
αναστολής φοίτησης πρέπει να είναι αιτιολογημένη και
να συνοδεύεται από αποδεικτικό του επικαλούμενου
λόγου (οικονομικός, επαγγελματικός, ανωτέρας βίας,
υγείας, στράτευσης κ.λπ.).
Η φοιτητική ιδιότητα αποκτάται ξανά αμέσως μετά τη
λήξη της αναστολής.
Για την αναστολή παρακολούθησης των μαθημάτων η
άδεια δίνεται υπό την αίρεση ότι θα υπάρξει νέος κύκλος
του Π.Μ.Σ. το επόμενο έτος.
Η αίτηση για άδεια αναστολής εξετάζεται από τη Σ.Ε.
του Π.Μ.Σ. υποβάλλεται στη Συνέλευση του Τμήματος
πριν την παρέλευση του ανώτατου ορίου της διάρκειας
φοίτησης και εγκρίνεται από αυτήν. Το χρονικό διάστημα
που αντιστοιχεί στην αναστολή φοίτησης δεν προσμετράται στη διάρκεια φοίτησης. Καθ’ όλη την διάρκεια
αναστολής της φοίτησης δεν καταβάλλονται δίδακτρα,
ενώ αναστέλλεται και η χορήγηση υποτροφίας.
7.3. Μερική φοίτηση
Το Π.Μ.Σ. δεν παρέχει τη δυνατότητα σπουδών μερικής φοίτησης.
Άρθρο 8
Οδηγός Σπουδών - Δομή και Περιεχόμενο
Προγράμματος
8.1 Οδηγός Σπουδών
Ο Οδηγός Σπουδών του Π.Μ.Σ. περιλαμβάνει την ακαδημαϊκή φυσιογνωμία του προγράμματος (ιστορία, επι-
στημονικό πεδίο, σκοπός, προοπτικές), το πρόγραμμα
μαθημάτων, της κατηγορίες των μαθημάτων, της Πιστωτικές Μονάδες με βάση το European Credit Transfer and
Accumulation System (ECTS) σε όλα τα μαθήματα τα
οποία κατανέμονται στα εξάμηνα σπουδών, το σύνολο
των ECTS που απαιτούνται για την απόκτηση του Δ.Μ.Σ.,
τα μαθησιακά αποτελέσματα του Π.Μ.Σ., το διδακτικό
προσωπικό του Π.Μ.Σ., την επίσημη γλώσσα διδασκαλίας και διεξαγωγής του προγράμματος και τη γλώσσα
εκπόνησης της διπλωματικής εργασίας, η οποία δύναται
να διαφέρει της ελληνική.
8.2 Αναλυτικό Πρόγραμμα Μαθημάτων
Το Π.Μ.Σ. ξεκινά το χειμερινό/ή-και το εαρινό εξάμηνο εκάστου ακαδημαϊκού έτους. Περιλαμβάνει οκτώ (8)
συνολικά μαθήματα εκ των οποίων τα επτά (7) είναι υποχρεωτικά μαθήματα και το ένα είναι μάθημα επιλογής,
όπου προσφέρεται κατά το δεύτερο εξάμηνο. Καθένα
από τα δύο πρώτα εξάμηνα έχουν τέσσερα (4) μαθήματα. Κάθε ακαδημαϊκό εξάμηνο περιλαμβάνει δεκατρείς
(13) πλήρεις διδακτικές εβδομάδες. Κάθε μάθημα περιλαμβάνει τρεις (3) ώρες διδασκαλίας την εβδομάδα.
Κατά τη διάρκεια του 3ου εξαμήνου πραγματοποιείται
η εκπόνηση της Μεταπτυχιακής Διπλωματικής Εργασίας
(Μ.Δ.Ε.).
Τροποποίηση του Προγράμματος Σπουδών μπορεί να
πραγματοποιηθεί μετά από αποφάσεις των αρμόδιων
συλλογικών οργάνων του Πανεπιστημίου Πελοποννήσου, με την επιφύλαξη των διατάξεων της παρ. 8 του
άρθρου 80 του ν. 4957/2022.
Το αναλυτικό πρόγραμμα σπουδών του Π.Μ.Σ. διαμορφώνεται ως εξής:
Μαθήματα Α’ Εξαμήνου
Κωδικός Μαθήματος
Χαρακτηρισμός
Μαθήματος
Π.Μ.
(ECTS)
1. Ψηφιακές Υπηρεσίες και εφαρμογές
στο δημόσιο τομέα
PMDT01
ΘΕΩΡΙΑ, ΥΠΟΧΡΕΩΤΙΚΟ
2. Διοίκηση Ολικής ποιότητας στη Δημόσια Διοίκηση
PMDT02
ΘΕΩΡΙΑ, ΥΠΟΧΡΕΩΤΙΚΟ
3. Ποσοτικές μέθοδοι και μεθοδολογία έρευνας
PMDT03
ΘΕΩΡΙΑ, ΥΠΟΧΡΕΩΤΙΚΟ
4. Διαχείριση Χρηματοοικονομικών πόρων
στον δημόσιο τομέα
PMDT04
ΘΕΩΡΙΑ, ΥΠΟΧΡΕΩΤΙΚΟ
Σύνολο Πιστωτικών Μονάδων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
Μαθήματα Β’ Εξαμήνου
Κωδικός Μαθήματος
Χαρακτηρισμός
Μαθήματος
Π.Μ.
(ECTS)
1. Στρατηγική Διοίκηση και Οργανωσιακές αλλαγές
στον δημόσιο τομέα
PMDT05
ΘΕΩΡΙΑ, ΥΠΟΧΡΕΩΤΙΚΟ
2. Δημόσιες επιχειρήσεις και καινοτομία
PMDT06
ΘΕΩΡΙΑ, ΥΠΟΧΡΕΩΤΙΚΟ
3. Πληροφοριακά συστήματα στο δημόσιο τομέα και
ηλεκτρονική διακυβέρνηση
PMDT07
ΘΕΩΡΙΑ, ΥΠΟΧΡΕΩΤΙΚΟ
4. Μάθημα επιλογής*
Σύνολο Πιστωτικών Μονάδων
Μαθήματα Γ’ Εξαμήνου
Π.Μ.
(ECTS)
1. Εκπόνηση Διπλωματικής Εργασίας
PMDT11
ΘΕΩΡΙΑ, ΥΠΟΧΡΕΩΤΙΚΟ
Οι φοιτητές/τριες επιλέγουν ένα από τα εξής 3 μαθήματα
Μαθήματα Επιλογής
Κωδικός
Μαθήματος
Χαρακτηρισμός
Μαθήματος
Π.Μ.
(ECTS)
1. Διοίκηση και ψηφιακό μάρκετινγκ
σε δημόσιους οργανισμούς και επιχειρήσεις
PMDT08
ΘΕΩΡΙΑ, ΕΠΙΛΟΓΗΣ
2. Παγκόσμια και Ευρωπαϊκή ψηφιακή οικονομία
PMDT09
ΘΕΩΡΙΑ, ΕΠΙΛΟΓΗΣ
3. Διοίκηση και Ανάπτυξη Ανθρώπινου Δυναμικού
στην ψηφιακή εποχή
PMDT10
ΘΕΩΡΙΑ, ΕΠΙΛΟΓΗΣ
Στο Παράρτημα Α του παρόντος Κανονισμού παρουσιάζονται οι συνοπτικές περιγραφές των μαθημάτων.
Τρόπος οργάνωσης σπουδών και οι μορφές Διδασκαλίας του Π.Μ.Σ.
Η εκπαιδευτική διαδικασία κάθε μαθήματος περιλαμβάνει μία ή περισσότερες από τις παρακάτω μορφές: - θεωρητική ή από έδρας διδασκαλία, - σεμινάρια, - φροντιστηριακές, πρακτικές και εργαστηριακές ασκήσεις, - εξ’ απο-
στάσεως εκπαίδευση - ανάθεση εκπόνησης εργασιών ατομικά ή ομαδικά, - εκπαιδευτικές επισκέψεις και εκδρομές
και - εκπόνηση διπλωματικής εργασίας.
8.3 Διδακτικές Ώρες και Πιστωτικές Μονάδες
Σε κάθε εξάμηνο του Π.Μ.Σ. αντιστοιχούν δώδεκα (12) διδακτικές ώρες ανά εβδομάδα διδασκαλίας, συμπεριλαμβανομένων των ωρών εργαστηριακής άσκησης. Ο φόρτος εργασίας για κάθε μεταπτυχιακό φοιτητή κατά τη
διάρκεια του ακαδημαϊκού έτους αποτιμάται σε εξήντα (60) πιστωτικές μονάδες (ECTS) και ο φόρτος ανά εξάμηνο σε
τριάντα (30) πιστωτικές μονάδες (ECTS). Οι πιστωτικές μονάδες που αντιστοιχούν στην μεταπτυχιακή διπλωματική
εργασία είναι τριάντα (30).
8.4 Γλώσσα Διδασκαλίας
Γλώσσα διδασκαλίας του Π.Μ.Σ. είναι η Ελληνική.
8.5 Ακαδημαϊκό Ημερολόγιο - Ωρολόγιο πρόγραμμα
Στην αρχή κάθε ακαδημαϊκού έτους, και πριν την έναρξη των μαθημάτων, εκδίδεται και κοινοποιείται το ακαδημαϊκό ημερολόγιο του προγράμματος, το οποίο περιλαμβάνει τις ημερομηνίες έναρξης και λήξης των διδακτικών
εξαμήνων, τις περιόδους των εξετάσεων, τις αργίες κ.λπ. Στην αρχή κάθε διδακτικού εξαμήνου ανακοινώνεται το
ωρολόγιο πρόγραμμα του εξαμήνου με τις ημέρες και ώρες διδασκαλίας των μαθημάτων, ημερομηνίες άλλων
εκδηλώσεων ή υποχρεώσεων κ.λπ.
Όλες οι εκπαιδευτικές δραστηριότητες (π.χ. διδασκαλία και εξέταση μαθημάτων, ανάθεση, υποβολή και εξέταση
μεταπτυχιακών εργασιών) πραγματοποιούνται στο χρονικό πλαίσιο του ετήσιου ακαδημαϊκού ημερολογίου.
Το ακαδημαϊκό ημερολόγιο του Π.Μ.Σ θα πρέπει να ακολουθεί τις επίσημες αργίες, όπως αυτές ανακοινώνονται
από το Ίδρυμα πριν την έναρξη κάθε ακαδημαϊκού έτους.
8.6 Αναπληρώσεις μαθημάτων
Σε περίπτωση κωλύματος διεξαγωγής εκπαιδευτικής δραστηριότητας στο πλαίσιο μαθήματος του Π.Μ.Σ. προβλέπεται η αναπλήρωσή της, έτσι ώστε να συμπληρωθεί ο ελάχιστος αριθμός εβδομάδων διδασκαλίας για το
μάθημα. Η ημερομηνία και η ώρα αναπλήρωσης αναρτώνται στην ιστοσελίδα του Π.Μ.Σ. και κοινοποιούνται στις
ηλεκτρονικές γραμματοθυρίδες (email) των φοιτητών.
8.7 Διεξαγωγή Μαθημάτων
Τα μαθήματα πραγματοποιούνται με μικτό τρόπο, δηλαδή με διά ζώσης παρακολούθηση και με εξ αποστάσεως παρακολούθηση σύμφωνα με τον ισχύοντα νόμο (65% δια ζώσης παρακολούθηση και 35% εξ αποστάσεως).
Με απόφαση της Συνέλευσης κατόπιν εισήγησης της Συντονιστικής Επιτροπής του Π.Μ.Σ, δύναται να πραγματοποιηθούν εξ αποστάσεως οι διαλέξεις ενός κύκλου σε ποσοστό έως 100% του συνόλου των διαλέξεων για οποιοδήποτε
εύλογο λόγο (έκτακτης ανάγκης, διδακτική ευελιξία, ακαδημαϊκή πρακτική, κ.λπ.). Για τη διεξαγωγή των μαθημάτων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
με τη μέθοδο της σύγχρονης εξ’ αποστάσεως εκπαίδευσης θα αξιοποιούνται σύγχρονα τεχνολογικά εργαλεία
(π.χ. ψηφιακές γραφίδες, μικρόφωνα, laptops κ.τ.λ.), καθώς και οι ηλεκτρονικές πλατφόρμες υποστήριξης της
μάθησης που διαθέτει το πανεπιστήμιο. Οι ειδικότεροι
όροι και προϋποθέσεις οργάνωσης της εκπαιδευτικής
διαδικασίας με μεθόδους εξ αποστάσεως εκπαίδευσης
καθορίζονται στο άρθρο 11 του Κανονισμού για τα προγράμματα δεύτερου και τρίτου Κύκλου Σπουδών του
Πανεπιστημίου Πελοποννήσου.
8.8. Απουσίες
Οι μεταπτυχιακοί φοιτητές υποχρεούνται να παρακολουθούν ανελλιπώς όλες τις δραστηριότητες του Π.Μ.Σ.
Ένας μεταπτυχιακός φοιτητής θεωρείται ότι έχει παρακολουθήσει κάποιο μάθημα (και επομένως έχει δικαίωμα
συμμετοχής στις εξετάσεις) μόνον αν έχει παρακολουθήσει τουλάχιστον το 75% των ωρών της διδασκαλίας
του μαθήματος. Σε κάθε περίπτωση, η συμμετοχή και
παρακολούθηση διαπιστώνεται με ευθύνη των διδασκόντων και διδασκουσών των μαθημάτων.
8.9 Δήλωση Μαθημάτων
Πριν από την έναρξη κάθε ακαδημαϊκού εξαμήνου, η
Γραμματεία του Π.Μ.Σ. πραγματοποιεί τη δήλωση μαθημάτων κάθε φοιτητή. Στη δήλωση θα περιλαμβάνονται
όλα τα μαθήματα που θα παρακολουθήσει ο φοιτητής ή
η εκπόνηση της διπλωματικής εργασίας στο αντίστοιχο
εξάμηνο.
Άρθρο 9
Διδακτικό Προσωπικό στο Π.Μ.Σ.
Το διδακτικό έργο των Π.Μ.Σ. ανατίθεται, κατόπιν απόφασης του αρμόδιου οργάνου του Π.Μ.Σ., στις ακόλου-
θες κατηγορίες διδασκόντων:
α) Μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. του Τμήματος
ή άλλων Τμημάτων του Πανεπιστημίου Πελοποννήσου
ή άλλου Α.Ε.Ι. ή Ανώτατου Στρατιωτικού Εκπαιδευτικού
Ιδρύματος (Α.Σ.Ε.Ι.), με πρόσθετη απασχόληση πέραν
των νόμιμων υποχρεώσεών τους, αν το Π.Μ.Σ. έχει τέλη
φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του Πανεπιστημίου Πελοποννήσου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.. Η ανάθεση του διδακτικού έργου του Π.Μ.Σ. πραγματοποιείται με απόφαση
του αρμόδιου οργάνου, κατόπιν εισήγησης της Σ.Ε. του
Π.Μ.Σ., άλλως του Διευθυντή του Π.Μ.Σ.
Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ., περί ανάθεσης του διδακτικού έργου, καθορίζεται το ύψος της αμοιβής κάθε διδάσκοντος, σύμφωνα με
όσα προβλέπονται στον εκάστοτε Κανονισμό αποδοχών
για την παροχή διδακτικού έργου του Ιδρύματος.
Ειδικώς οι διδάσκοντες που έχουν την ιδιότητα μέλους
Δ.Ε.Π. δύνανται να αμείβονται επιπρόσθετα για έργο που
προσφέρουν προς το Π.Μ.Σ., εφόσον εκπληρώνουν τις
ελάχιστες εκ του νόμου υποχρεώσεις τους, όπως ορίζονται στην παρ. 2, του άρθρου 155, του ν. 4957/2022.
Το τελευταίο εδάφιο εφαρμόζεται αναλογικά και για τα
μέλη Ε.Ε.Π., Ε.ΔΙ.Π. και Ε.Τ.ΕΠ., εφόσον εκπληρώνουν τις
ελάχιστες εκ του νόμου υποχρεώσεις τους. Δεν επιτρέπεται η απασχόληση μελών Δ.Ε.Π. αποκλειστικά σε Π.Μ.Σ.
του Τμήματος ή της Σχολής.
Κάθε μάθημα διδάσκεται από έναν ή περισσότερους
διδάσκοντες. Σε κάθε μάθημα ορίζεται από τη Συνέλευση του Τμήματος ένας διδάσκων ως υπεύθυνος συντο-
νιστής του μαθήματος.
Οι ειδικότερες προϋποθέσεις και η διαδικασία πρόσκλησης από την ημεδαπή ή την αλλοδαπή, καθώς και
οι ειδικότεροι όροι απασχόλησης και κάθε θέμα σχετικό
με τους διδάσκοντες που ανήκουν στις κατηγορίες των
περιπτώσεων ε), στ) και ζ) της παρ. 1 του άρθρου 83
του ν. 4957/2022 θα ορίζονται με απόφαση Συνέλευσης
του Τμήματος και στο πλαίσιο της κείμενης νομοθεσίας.
9.1. Υποχρεώσεις Διδασκόντων
Ο υπεύθυνος για τη διδασκαλία μαθήματος στο Π.Μ.Σ.
οφείλει:
- Να τηρεί πιστά και επακριβώς το πρόγραμμα και το
ωράριο των παραδόσεων του μαθήματος τόσο στα διά
ζώσης μαθήματα όσο και στα εξ αποστάσεως μαθήματα.
- Να αναπροσαρμόζει και να επικαιροποιεί σε τακτά
χρονικά διαστήματα το περιεχόμενο και την ύλη των
διδασκομένων μαθημάτων. Κατά την έναρξη του εξαμήνου, οι διδάσκοντες κοινοποιούν (υποβάλλοντας προς
διανομή στη Γραμματεία του Π.Μ.Σ. ή ενημερώνοντας
την ιστοσελίδα του μαθήματος) το αναλυτικό πρόγραμμα (syllabus), που καλύπτει την ύλη του μαθήματος και
περιλαμβάνει τις παρουσιάσεις των διαλέξεων, τη βιβλιογραφία και αρθρογραφία που οι φοιτητές καλούνται
να μελετήσουν και όποιο άλλο συμπληρωματικό υλικό
(μελέτες περιπτώσεων κ.λπ.).
- Να τηρεί τουλάχιστον δύο ώρες γραφείου την εβδομάδα, που θα επιτρέπουν την απρόσκοπτη επικοινωνία
των φοιτητών μαζί του για θέματα που άπτονται των
σπουδών τους και του συγκεκριμένου μαθήματος.
Οι διδάσκοντες επίσης οφείλουν να σέβονται την ακαδημαϊκή δεοντολογία και να τηρούν τους κανόνες της.
Άρθρο 10
Αξιολόγηση επίδοσης μεταπτυχιακών φοιτητών
Τα κριτήρια αξιολόγησης είναι σαφώς προσδιορισμένα, γνωστοποιούνται στην αρχή του ακαδημαϊκού εξα-
μήνου από τον διδάσκοντα (υπεύθυνο/συντονιστήή) του
μαθήματος και αναγράφονται επίσης στην φόρμα περιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
γραφής του κάθε μαθήματος, σύμφωνα με το πρότυπο
ECTS (syllabus), που είναι αναρτημένη στην ιστοσελίδα
του Π.Μ.Σ
Η αξιολόγηση των φοιτητών διενεργείται με γραπτές
ή/και προφορικές εξετάσεις που διεξάγονται διά ζώσης,
καθώς και με εναλλακτικές μεθόδους, όπως η υποβολή
εργασιών, ενδιάμεσες εξετάσεις προόδου, εργαστηριακές ή κλινικές ασκήσεις, συνδυασμό διαφορετικών με-
θόδων αξιολόγησης ή άλλες μεθόδους αξιολόγησης που
συνάδουν με το είδος κάθε εκπαιδευτικής διαδικασίας.
Κατά τη διεξαγωγή γραπτών ή προφορικών εξετάσεων,
ως μεθόδων αξιολόγησης, εξασφαλίζεται υποχρεωτικά
το αδιάβλητο της διαδικασίας.
Κατά τη λήξη της διαδικασίας αξιολόγησης, οι φοιτητές ενημερώνονται για τη βαθμολογία τους είτε μέσω
ανωνυμοποιημένης ανάρτησης των αποτελεσμάτων
σε ειδικό πεδίο του ολοκληρωμένου συστήματος τηλεκπαίδευσης του Ιδρύματος είτε με άλλο πρόσφορο
ηλεκτρονικό μέσο. Η αξιολόγηση και η βαθμολόγηση
σε κάθε μάθημα είναι αποκλειστική αρμοδιότητα του
διδάσκοντος. Οι διδάσκοντες υποχρεούνται να εκδίδουν
τα αποτελέσματα των εξετάσεων μέσα σε διάστημα 30
ημερών από την ημέρα εξέτασης.
Ο τελικός βαθμός κάθε μαθήματος προκύπτει από το
σύνολο των επιδόσεων του φοιτητή ή της φοιτήτριας σε
συγκεκριμένους τομείς (π.χ. εργασίες, εξετάσεις) σύμφωνα με τις οδηγίες που παρέχει ο διδάσκων στην αρχή
του εξαμήνου, σύμφωνα με όσα αναγράφονται στο περίγραμμα του μαθήματος. Η βαθμολογία των μαθημάτων
γίνεται με βάση την κλίμακα μηδέν (0) έως δέκα (10). Η
παρακολούθηση ενός μαθήματος θεωρείται επιτυχής αν
ο τελικός βαθμός είναι τουλάχιστον πέντε (5).
Η αντιστοίχιση της βαθμολογικής κλίμακας με τον χαρακτηρισμό της επίδοσης του μεταπτυχιακού φοιτητή
είναι η ακόλουθη:
- 8,50 - 10: «Άριστα»
- 6,50 - 8,49: «Λίαν Καλώς»
- 5,00 - 6,49: «Καλώς»
- 4,00 - 4,99: «Ανεπαρκώς»
- 0,00 - 3,99: «Κακώς»
Σε περίπτωση αντιγραφής, λογοκλοπής ή άλλου τρόπου φαλκίδευσης του αποτελέσματος των εξετάσεων,
δεν ανακοινώνεται βαθμολογία και, ανεξαρτήτως της
τυχόν επιβολής πειθαρχικών ποινών, ο φοιτητής είτε μηδενίζεται στη συγκεκριμένη εξέταση, είτε παραπέμπεται
σε επαναληπτική εξέταση με τρόπο και σε χρόνο που
καθορίζονται από τη Συνέλευση του Τμήματος.
Άρθρο 11
Εξεταστικές περίοδοι (χρόνος διενέργειας
και διάρκεια εξεταστικών περιόδων)
Οι εξεταστικές περίοδοι είναι χειμερινού, εαρινού εξαμήνου, καθώς και η επαναληπτική εξεταστική περίοδος
του Σεπτεμβρίου και ταυτίζονται με τις εξεταστικές περιόδους των προπτυχιακών προγραμμάτων σπουδών,
όπως αυτές ορίζονται κάθε φορά στο Ακαδημαϊκό Ημερολόγιο του Ιδρύματος:
- Μία (1) εξεταστική περίοδος μετά το τέλος των μαθημάτων του χειμερινού εξαμήνου
- Μία (1) εξεταστική περίοδος μετά το τέλος των μαθημάτων του εαρινού εξαμήνου
- Μία (1) επαναληπτική εξεταστική περίοδος για μαθήματα του χειμερινού και εαρινού εξαμήνου τον Σεπτέμ-
βριο. Υπάρχει επίσης μόνο κατόπιν σύμφωνης γνώμης
της συνέλευσης του Τμήματος μία ακόμα δυνατότητα
επανεξέτασης για ειδικές περιπτώσεις (πχ πρόβλημα
υγείας).
Σε περίπτωση που η τελική συνολική βαθμολογία του
μαθήματος είναι μικρότερη του 5, η φοίτηση διακόπτεται. Κατ’ εξαίρεση, για όσους φοιτητές δεν προσήλθαν
σε μία από τις δύο εξεταστικές περιόδους, η Συνέλευση μπορεί να εξετάσει αίτημά τους για επαναληπτική
εξέταση, εφόσον συντρέχει τεκμηριωμένος λόγος. Σε
κάθε περίπτωση τηρούνται τα ανώτατα όρια διάρκειας
σπουδών του άρθρου 7 του παρόντος κανονισμού.
Σε περίπτωση αντιγραφής, λογοκλοπής ή άλλου τρόπου φαλκίδευσης του αποτελέσματος των εξετάσεων,
δεν ανακοινώνεται βαθμολογία και, ανεξαρτήτως της
τυχόν επιβολής πειθαρχικών ποινών, ο φοιτητής μηδενίζεται στην συγκεκριμένη εξέταση.
Άρθρο 12
Μεταπτυχιακή Διπλωματική Εργασία
12.1 Εκπόνηση Μεταπτυχιακής Διπλωματικής Εργασίας
Κάθε μεταπτυχιακός φοιτητής, στο πλαίσιο των υποχρεώσεών του, εκπονεί υποχρεωτικά μεταπτυχιακή δι-
πλωματική εργασία (ΜΔΕ). Η ανάληψη της διπλωματικής
εργασίας γίνεται μετά το πέρας του β’ εξαμήνου φοίτησης, μόνο μετά την επιτυχή εξέταση σε όλα τα μαθήματα
των δύο (2) προηγούμενων εξαμήνων.
Η διάρκεια εκπόνησης της διπλωματικής εργασίας δεν
μπορεί να είναι μικρότερη του ενός ημερολογιακού τριμήνου και μεγαλύτερη του ημερολογιακού εξαμήνου.
Σε εξαιρετικές περιπτώσεις, η Συνέλευση του Τμήματος
μπορεί να χορηγήσει παράταση ενός επιπλέον ημερολογιακού έτους, κατόπιν τεκμηριωμένης αίτησης του
φοιτητή.
Ο μέγιστος αριθμός διπλωματικών εργασιών που δύναται να αναλάβει κάθε επιβλέπων καθηγητής σε κάθε
κύκλο Π.Μ.Σ. δεν μπορεί να υπερβαίνει τις έξι (6).
Ο/Η μεταπτυχιακός/ή φοιτητής/τρια υποβάλλει αίτηση
σε ημερομηνία που ανακοινώνεται από τη Γραμματεία
του Π.Μ.Σ. στην οποία αναγράφεται ο προτεινόμενος
τίτλος της διπλωματικής εργασίας, ο προτεινόμενος επιβλέπων και επισυνάπτεται περίληψη της προτεινόμενης
εργασίας, στη Γραμματεία του Π.Μ.Σ.. Η Γραμματεία του
Π.Μ.Σ. προωθεί την αίτηση στην Συντονιστική Επιτροπή.
Η Συνέλευση του Τμήματος ύστερα από την αίτηση
του ενδιαφερόμενου και κατόπιν εισήγησης της Συντονιστικής Επιτροπής, ορίζει τον επιβλέποντα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι
και ο επιβλέπων.
Με απόφαση της Συνέλευσης του Τμήματος, η αρμοδιότητα της συγκρότησης των τριμελών εξεταστικών
επιτροπών δύναται να μεταβιβάζεται στη Σ.Ε. του Π.Μ.Σ.
12.2 Επίβλεψη Διπλωματικής Εργασίας
Δικαίωμα επίβλεψης διπλωματικών εργασιών έχουν
οι παρακάτω, υπό την προϋπόθεση ότι είναι κάτοχοι διδακτορικού διπλώματος:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
1. Μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. του Τμήματος
ή άλλων Τμημάτων του ίδιου ή άλλου Α.Ε.Ι. ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με
πρόσθετη απασχόληση πέραν των νόμιμων υποχρεώσεών τους.
2. Ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
3. Συνεργαζόμενοι καθηγητές,
4. Εντεταλμένοι διδάσκοντες,
5. Επισκέπτες καθηγητές ή επισκέπτες ερευνητές,
6. Ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής. Με απόφαση του αρμοδίου οργάνου του Π.Μ.Σ. δύναται να ανατί-
θεται η επίβλεψη διπλωματικών εργασιών και σε μέλη
Δ.Ε.Π., Ε.Ε.Π. και Ε.ΔΙ.Π. του Τμήματος, που δεν έχουν αναλάβει διδακτικό έργο στο Π.Μ.Σ., υπό την προϋπόθεση
ότι είναι κάτοχοι διδακτορικού διπλώματος.
Τα μέλη της επιτροπής πρέπει να έχουν την ίδια ή συναφή επιστημονική ειδικότητα με το γνωστικό αντικεί-
μενο του Π.Μ.Σ.
Σε εξαιρετικές περιπτώσεις αντικειμενικής αδυναμίας
άσκησης καθηκόντων επίβλεψης για μακρύ χρονικό διάστημα ή ύπαρξης άλλου σημαντικού λόγου, η Συνέλευση
του Τμήματος, κατόπιν εισήγησης της Σ.Ε. και εκτιμώντας
τις περιστάσεις, δύναται να προβεί στην αντικατάσταση
του επιβλέποντα ή μέλους της Τριμελούς Εξεταστικής
Επιτροπής, κατόπιν αίτησης του μεταπτυχιακού φοιτητή
και γνώμη του προτεινόμενου επιβλέποντα. Εάν η αρμοδιότητα συγκρότησης των επιτροπών εξέτασης διπλω-
ματικών εργασιών έχει μεταφερθεί στη Σ.Ε. του Π.Μ.Σ., η
απόφαση αντικατάστασης λαμβάνεται επίσης από τη Σ.Ε.
Οδηγίες συγγραφής της μεταπτυχιακής διπλωματικής
εργασίας, π.χ. εξώφυλλο, γραμματοσειρά, ελάχιστος- μέγιστος αριθμός λέξεων και οτιδήποτε άλλο σχετικό με τη
δομή της περιλαμβάνονται στον Κανονισμό Εκπόνησης
Εργασιών, ο οποίος είναι αναρτημένος στην ιστοσελίδα
του μεταπτυχιακού προγράμματος.
Τα αποτελέσματα της εργασίας, που πρέπει να περιέχουν στοιχεία πρωτοτυπίας, παρουσιάζονται υπό τη
μορφή διατριβής.
12.3 Γλώσσα συγγραφής
Η συγγραφή των διπλωματικών εργασιών θα πρέπει
να γίνεται στην Ελληνική γλώσσα ή, κατ’ εξαίρεση, στην
Αγγλική, κατόπιν σχετικής συνεννόησης του φοιτητή με
την τριμελή επιτροπή.
Εάν η γλώσσα συγγραφής της διπλωματικής εργασίας
είναι η ελληνική, τότε στη διπλωματική εργασία υποχρεωτικά περιλαμβάνεται μία εκτεταμένη περίληψη στην
αγγλική. Εάν επιλεγεί ως γλώσσα συγγραφής η αγγλική
ή οποιαδήποτε άλλη ξένη γλώσσα, τότε στη διπλωματική
εργασία υποχρεωτικά περιλαμβάνεται μία εκτεταμένη
περίληψη στην Ελληνική.
12.4 Εξέταση Μεταπτυχιακής Διπλωματικής Εργασίας
Για να εγκριθεί η εργασία, ο μεταπτυχιακός φοιτητής
οφείλει να την υποστηρίξει ενώπιον της Τριμελούς Εξεταστικής Επιτροπής.
Μετά το πέρας της περιόδου συγγραφής της Μ.Δ.Ε.
και μετά τη σύμφωνη γνώμη του επιβλέποντος, οι φοιτητές παραδίδουν ηλεκτρονικώς ή εντύπως αντίτυπό
της στα μέλη της Εξεταστικής Επιτροπής. Με μέριμνα
του επιβλέποντος και με σύμφωνη γνώμη των μελών της
εξεταστικής επιτροπής, ορίζεται ο χρόνος υποστήριξης
της διπλωματικής εργασίας.
Επισημαίνεται ότι η κατάθεση της Μ.Δ.Ε. στα μέλη της
Επιτροπής θα πρέπει να γίνεται τουλάχιστον δεκαπέντε
(15) ημέρες πριν από την ημερομηνία υποστήριξης της
διπλωματικής εργασίας. Σε αντίθετη περίπτωση, τα μέλη
της Εξεταστικής Επιτροπής έχουν τη δυνατότητα παραπομπής της εξέτασης σε μεταγενέστερο χρόνο ώστε
να διασφαλίζεται το περιθώριο των 15 ημερών μεταξύ
παράδοσης της εργασίας και υποστήριξής της.
Για τη διασφάλιση της ορθής και δεοντολογικής χρήσης πηγών και την αποτροπή φαινομένων λογοκλοπής,
κατά την κατάθεση της Μ.Δ.Ε. πρέπει απαραίτητα να
επισυνάπτεται η αναφορά κειμενικής ταύτισης από το
λογισμικό ανίχνευσης λογοκλοπής «Turnitin», η οποία
κατατίθεται από τον μεταπτυχιακό φοιτητή στη Γραμματεία, με ευθύνη του επιβλέποντα. Για την έγκριση
της Μεταπτυχιακής Διπλωματικής Εργασίας απαιτείται η σύμφωνη γνώμη δύο (2) τουλάχιστον μελών της
επιτροπής.
Μετά την υποστήριξη της Μ.Δ.Ε., η Τριμελής Εξεταστική Επιτροπής συντάσσει και υπογράφει πρακτικό
Παρουσίασης της Μ.Δ.Ε. στο οποίο αναγράφονται παρατηρήσεις ή σχόλια καθώς και ο τελικός βαθμός.
Σε περίπτωση αρνητικής κρίσης δίνεται διορία δύο (2)
μηνών στον υποψήφιο να προβεί σε διορθώσεις σύμφωνα με τις παρατηρήσεις της Εξεταστικής Επιτροπής.
Σε περίπτωση νέας αρνητικής κρίσης της Μ.Δ.Ε. (δηλαδή και μετά τη δεύτερη υποβολή), η Συνέλευση απο-
φασίζει αν ο φοιτητής επαναλαμβάνει τη διαδικασία με
το ίδιο ή με νέο θέμα, υπό την προϋπόθεση ότι δεν έχει
υπερβεί την ανώτατη διάρκεια φοίτησης ή αν διαγράφεται οριστικά από το πρόγραμμα μη έχοντας ολοκληρώσει
επιτυχώς τη φοίτησή του.
Σε περίπτωση αποδοχής της Μ.Δ.Ε., εφόσον ο επιβλέπων διαπιστώσει ότι ενσωματώθηκαν τυχόν βελτιώσεις,
το τελικό κείμενο της διπλωματικής εργασίας, κατατίθεται σε πέντε (5) ηλεκτρονικά αντίγραφα ένα (1) για
τη βιβλιοθήκη, ένα (1) για τη Γραμματεία του Π.Μ.Σ. κι
ένα (1) για κάθε μέλος της Εξεταστικής Επιτροπής) στη
Γραμματεία του Τμήματος του Π.Μ.Σ.
Οι φοιτητές που εξετάστηκαν επιτυχώς, συνδέονται
στο Ιδρυματικό Αποθετήριο «Αμητός» με τον ιδρυματικό
τους λογαριασμό και αποθέτουν την εργασία τους.
Η λεπτομερής διαδικασία απόθεσης από τον φοιτητή
αναλύεται στον οδηγό που είναι αναρτημένος στην ιστοσελίδα της Βιβλιοθήκης και του Κέντρου Ενημέρωσης
(ΒΙΚΕΠ) του Ιδρύματος.
Μετά την ολοκλήρωση της υποβολής στον Αμητό και
την έγκριση της καταχώρισης και της δημοσίευσής της,
καμία αλλαγή στην εργασία δεν είναι δυνατή. Απόσυρση
και διαγραφή δεν είναι δυνατή, καθώς οι εργασίες αποτελούν πνευματική ιδιοκτησία του Ιδρύματος.
Στον διαδικτυακό τόπο του Π.Μ.Σ. αναρτώνται όλες
οι εγκεκριμένες μεταπτυχιακές διπλωματικές εργασίες
που έχουν κατατεθεί στο Ιδρυματικό Αποθετήριο του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
ΠΑΠΕΛ. Αντί της ανάρτησης κάθε μεμονωμένης εργασίας, ο δικτυακός τόπος του Π.Μ.Σ. δύναται να παραπέ-
μπει σε κατάλληλη σελίδα του ιδρυματικού αποθετηρίου στην οποία καταλογογραφούνται οι διπλωματικές
εργασίες του Π.Μ.Σ.
Στην περίπτωση που, μετά την απονομή του διπλώματος, διαπιστωθεί ότι η Μ.Δ.Ε. αποτελεί προϊόν λογοκλο-
πής, η Συνέλευση του Τμήματος μπορεί να ανακαλέσει
τον μεταπτυχιακό τίτλο με νεότερη απόφασή της.
Άρθρο 13
Τρόπος υπολογισμού βαθμού Δ.Μ.Σ.
Μετά την επιτυχή ολοκλήρωση του Π.Μ.Σ. ο γενικός
βαθμός του Μ.Δ.Ε. προκύπτει από το σταθμισμένο μέσο
όρο των βαθμών των μαθημάτων και της μεταπτυχιακής
εργασίας με συντελεστές βαρύτητας τις αντίστοιχες πιστωτικές μονάδες.
Συγκεκριμένα, ο γενικός βαθμός του ΜΔΕ προκύπτει
από τον τύπο:
Βαθμός = Β1xΜ1 + Β2xΜ2 + … + BNxMN
Μ1 + Μ2 + … + MN
όπου Bi είναι οι βαθμοί των μαθημάτων ή της μεταπτυχιακής διπλωματικής εργασίας και Mi είναι οι αντίστοιχες
πιστωτικές μονάδες.
Άρθρο 14
Προϋποθέσεις για Λήψη Διπλώματος
Για την απονομή του Μ.Δ.Ε. απαιτείται επιτυχής εξέταση σε όλα τα προβλεπόμενα από τον παρόντα κανονισμό
μαθήματα, σε συνδυασμό με την επιτυχή επίδοση του
μεταπτυχιακού φοιτητή στην διπλωματική εργασία και
τη συμμετοχή του στο σύνολο των εκπαιδευτικών και
ερευνητικών δραστηριοτήτων, όπως αυτά ορίζονται από
το Π.Μ.Σ.
Άρθρο 15
Δικαιώματα και Υποχρεώσεις μεταπτυχιακών
φοιτητών
15.1 Δικαιώματα μεταπτυχιακών φοιτητών
Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται για τους φοιτητές
του πρώτου κύκλου σπουδών, έως και τη λήξη τυχόν
χορηγηθείσας παράτασης της χρονικής διάρκειας της
φοίτησης, πλην του δικαιώματος παροχής δωρεάν διδακτικών συγγραμμάτων.
Το Π.Μ.Σ. μέσω του Τμήματος Διοικητικής Επιστήμης
και Τεχνολογίας του Πανεπιστήμιου Πελοποννήσου στο
οποίο ανήκει, εξασφαλίζει στους φοιτητές με αναπηρία
ή/και ειδικές εκπαιδευτικές ανάγκες προσβασιμότητα
στους χώρους διδασκαλίας και τη διδασκαλία ή άλλες
διευκολύνσεις. Οι αναγκαίες αυτές πρόνοιες περιγράφονται αναλυτικά στον Οδηγό Σπουδών του Π.Μ.Σ.
15.2 Υποχρεώσεις μεταπτυχιακών φοιτητών
Οι μεταπτυχιακοί φοιτητές του Π.Μ.Σ. είναι υποχρεωμένοι:
α) Να παρακολουθούν τα μαθήματα, τα εργαστήρια,
τα σεμινάρια και τις άλλες δραστηριότητες του προγράμματος σπουδών.
β) Να υποβάλλουν μέσα στις προβλεπόμενες προθεσμίες τις απαιτούμενες εργασίες για το κάθε μάθημα.
γ) Να προσέρχονται στις προβλεπόμενες εξετάσεις.
δ) Να καταβάλουν τα δίδακτρα στις ημερομηνίες που
ορίζονται από τη Γραμματεία του Π.Μ.Σ. Σε περίπτωση που ο φοιτητής δεν έχει εκπληρώσει τις οικονομι-
κές του υποχρεώσεις μέχρι την έναρξη της διαδικασίας
εκπόνησης της διπλωματικής εργασίας, δεν μπορεί να
συμμετέχει στη διαβούλευση ούτε να καταθέσει θέμα
διπλωματικής εργασίας στη Γραμματεία.
ε) Να εξοφλήσουν όλες τις οικονομικές τους υποχρεώσεις, καθώς και όποια άλλη υποχρέωση προς το Πανε-
πιστήμιο, ώστε να εκδοθεί βεβαίωση περάτωσης σπουδών και να γίνει η ορκωμοσία. Σε αντίθετη περίπτωση,
δεν έχουν δικαίωμα να ορκιστούν και να παραλάβουν
βεβαίωση περάτωσης σπουδών και το μεταπτυχιακό
δίπλωμα ειδίκευσης.
στ) Να παρακολουθούν το ιδρυματικό ηλεκτρονικό
ταχυδρομείο τους, τις ανακοινώσεις του Π.Μ.Σ., καθώς
και την ιστοσελίδα του Τμήματος.
ζ) Να συνεργάζονται με τον επιβλέποντα καθηγητή
και τα μέλη της Σ.Ε. για την υποστήριξη και εκπόνηση
της διπλωματικής τους εργασίας.
η) Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ,
του Τμήματος και του Πανεπιστημίου Πελοποννήσου,
καθώς και τους κανόνες της ακαδημαϊκής δεοντολογίας.
Άρθρο 16
Διαδικασία αξιολόγησης μαθημάτων
και διδασκόντων από τους μεταπτυχιακούς
φοιτητές
Στο τέλος κάθε εξαμήνου, πραγματοποιείται αξιολόγηση των μαθημάτων και των διδασκόντων, ηλεκτρονικά,
από τους μεταπτυχιακούς φοιτητές σύμφωνα με τις διαδικασίες που έχει θεσπίσει το Ίδρυμα υπό την εποπτεία
της ΜΟ.ΔΙ.Π.
Η αξιολόγηση των μαθημάτων γίνεται μέσω του ολοκληρωμένου Πληροφοριακού Συστήματος της ΜΟ.ΔΙ.Π.
Το σύστημα αυτό είναι συνδεδεμένο με το ηλεκτρονικό
σύστημα Γραμματειών του Ιδρύματος και κάθε φοιτητής μπορεί να αξιολογήσει από οποιονδήποτε υπολο-
γιστή τα μαθήματα που έχει δηλώσει, με διατήρηση
της ανωνυμίας του. Οι φοιτητές ειδοποιούνται από τη
γραμματεία του Π.Μ.Σ. για τον χρόνο έναρξης και λήξης της περιόδου αξιολόγησης και λαμβάνουν λεπτο-
μερείς οδηγίες για τον τρόπο διεξαγωγής της, η δε διάρκεια της περιόδου αξιολόγησης είναι από δύο έως
τρεις εβδομάδες.
Πιο συγκεκριμένα, οι μεταπτυχιακοί φοιτητές, εισερχόμενοι στο σύστημα της ηλεκτρονικής Γραμματείας ή
σε άλλο κατάλληλα διαμορφωμένο σύστημα του Πανεπιστημίου, μπορούν να αξιολογήσουν κάθε μάθημα που
έχουν δηλώσει και παρακολουθούν. Για κάθε μάθημα
καλούνται να απαντήσουν σε μια σειρά ερωτημάτων στα
οποία τυπικά χρησιμοποιείται κλίμακα από 1 (χαμηλότερος βαθμός) - 5 (υψηλότερος βαθμός). Τα ερωτήματα
της φόρμας αξιολόγησης αφορούν το διδαχθέν μάθημα
και εστιάζουν:
α) Στην ύλη του μαθήματος,
β) στο εκπαιδευτικό υλικό που χρησιμοποιήθηκε,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
γ) στα εκπαιδευτικά βοηθήματα που προσφέρθηκαν,
δ) στη συσχέτιση του πραγματικού φόρτου εργασίας
του φοιτητή με τις πιστωτικές μονάδες του μαθήματος,
ε) στο διαθέσιμο υλικό της βιβλιοθήκης,
στ) στην καθοδήγηση που παρασχέθηκε από τον διδάσκοντα,
ζ) στην ικανότητα του διδάσκοντα να:
- οργανώνει την ύλη του μαθήματος
- αναλύει και να παρουσιάζει τις έννοιες του μαθήματος
- ενθαρρύνει τους φοιτητές να διατυπώνουν απορίες
και ερωτήσεις,
η) στη συνέπεια του διδάσκοντα στα διδακτικά του
καθήκοντα.
Η Ομάδα Εσωτερικής Αξιολόγησης (ΟΜ.Ε.Α.) του Τμήματος διαθέτει πρόσβαση, μέσω του ολοκληρωμένου
Πληροφοριακού Συστήματος της ΜΟ.ΔΙ.Π., σε στατιστικά
στοιχεία για την αξιολόγηση των μαθημάτων, τα οποία
επεξεργάζεται και υποβάλλει εισήγηση στα αρμόδια όργανα. Τα αποτελέσματα των αξιολογήσεων κοινοποιού-
νται και στη Συντονιστική Επιτροπή προς επεξεργασία.
Παράλληλα η ΜΟ.ΔΙ.Π. επεξεργάζεται τα αποτελέσματα των προηγούμενων περιόδων αξιολογήσεων και τα
σχετικά στατιστικά στοιχεία αναρτώνται στην ιστοσελίδα
της ΜΟ.ΔΙ.Π.. Τα αποτελέσματα της αξιολόγησης κοινοποιούνται στον Διευθυντή του Π.Μ.Σ., στην ΟΜ.Ε.Α του
Τμήματος και στον κάθε διδάσκοντα ξεχωριστά.
Άρθρο 17
Αξιολόγηση του Π.Μ.Σ.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Πελοποννήσου. στο πλαίσιο της εσωτερικής αξιολόγησης της
ακαδημαϊκής μονάδας στην οποία ανήκει και σύμφωνα
με την αντίστοιχη διεργασία του εσωτερικού Συστήματος Διασφάλισης Ποιότητας του Ιδρύματος. Η εξωτερική
αξιολόγηση των Π.Μ.Σ. διενεργείται σε συνεργασία με
την ΜΟ.ΔΙ.Π. στο πλαίσιο της πιστοποίησής τους σύμφωνα με την προβλεπόμενη από την ΕΘΑΑΕ διαδικασία.
Τα Προγράμματα Μεταπτυχιακών Σπουδών (Π.Μ.Σ.)
κάθε Τμήματος, στα οποία συμπεριλαμβάνονται τα διατμηματικά, διιδρυματικά και κοινά Π.Μ.Σ., των οποίων
το Τμήμα αναλαμβάνει τη διοικητική υποστήριξη, αξιολογούνται στο πλαίσιο της περιοδικής αξιολόγησης/
πιστοποίησης της ακαδημαϊκής μονάδας από την Εθνική
Αρχή Ανώτατης Εκπαίδευσης. Στο πλαίσιο αυτό αξιολογείται η συνολική αποτίμηση του έργου που επιτελέστη-
κε από κάθε Π.Μ.Σ., ο βαθμός εκπλήρωσης των στόχων
που είχαν τεθεί κατά την ίδρυσή του, η βιωσιμότητά
του, η απορρόφηση των αποφοίτων στην αγορά εργασίας, ο βαθμός συμβολής του στην έρευνα, η εσωτερική
αξιολόγησή του από τους μεταπτυχιακούς φοιτητές, η
σκοπιμότητα παράτασης της λειτουργίας του, καθώς και
λοιπά στοιχεία σχετικά με την ποιότητα του έργου που
παράγεται και τη συμβολή του στην εθνική στρατηγική
για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του σύμφωνα με την ανωτέρω παράγραφο κριθεί ότι δεν πληροί
τις προϋποθέσεις συνέχισης της λειτουργίας του, η λειτουργία του ολοκληρώνεται με την αποφοίτηση των ήδη
εγγεγραμμένων φοιτητών σύμφωνα με την απόφαση
ίδρυσης και τον κανονισμό μεταπτυχιακών και διδακτορικών προγραμμάτων σπουδών.
Με ευθύνη του Διευθυντή του Π.Μ.Σ. διοργανώνονται ημερίδες με αντικείμενο τη συζήτηση - μελέτη
των μαθημάτων του Π.Μ.Σ. και των περιεχομένων του,
ώστε να εκτιμάται μεταξύ άλλων ο βαθμός στον οποίο
συνδέεται το πρόγραμμα με την πρόοδο της επιστήμης, την αγορά εργασίας και τις ανάγκες της κοινωνίας
γενικότερα.
Κατά τη λήξη της θητείας της Σ.Ε., με ευθύνη του απερχόμενου Διευθυντή, καταρτίζεται αναλυτικός απολογι-
σμός του ερευνητικού και εκπαιδευτικού έργου του
Π.Μ.Σ., καθώς και των λοιπών δραστηριοτήτων του,
με στόχο την αναβάθμιση των σπουδών, την καλύτερη
αξιοποίηση του ανθρώπινου δυναμικού, τη βελτιστοποίηση των υφιστάμενων υποδομών και την κοινωνικά
επωφελή χρήση των διαθέσιμων πόρων του Π.Μ.Σ. Ο
απολογισμός κατατίθεται προς έγκριση στη Συνέλευση
του Τμήματος Διοίκησης Επιχειρήσεων και Οργανισμών,
στο οποίο ανήκει το Π.Μ.Σ.
Άρθρο 18
Λόγοι και διαδικασία διαγραφής από το Π.Μ.Σ.
Διαγραφή φοιτητή από το Π.Μ.Σ. γίνεται μετά από
εισήγηση της ΣΕ και του ακαδημαϊκού συμβούλου και
απόφαση της Συνέλευσης του Τμήματος:
α) Σε περίπτωση υπέρβασης της ανώτατης διάρκειας
φοίτησης, εκτός αν συντρέχουν αποδεδειγμένα σοβαροί
και εξαιρετικοί λόγοι.
β) Σε περίπτωση υπέρβασης του ανώτατου ορίου
απουσιών,
γ) Σε περίπτωση αποτυχίας στην εξέταση μαθήματος
ή μαθημάτων και μη ολοκλήρωσης επιτυχώς του προγράμματος, σύμφωνα με τα οριζόμενα στον παρόντα
κανονισμό.
δ) Σε περίπτωση τέλεσης πειθαρχικού παραπτώματος.
Ειδικότερα αν ο φοιτητής τελέσει αξιόποινες ή πειθαρχικά ελεγχόμενες πράξεις που εκθέτουν και ζημιώνουν
το Τμήμα, τη Σχολή και γενικότερα το Πανεπιστήμιο,
η υπόθεση ανατίθεται στο Πειθαρχικό Συμβούλιο του
Ιδρύματος, το οποίο και μπορεί να αποφασίσει την οριστική διαγραφή του φοιτητήαπό το Π.Μ.Σ. Πιο συγκεκρι-
μένα, πρόκειται για τις ακόλουθες πράξεις, όπως αυτές
προβλέπονται από το άρθρο 197 του ν. 4957/2022:
- Καταστροφή περιουσίας του Α.Ε.Ι., κινητής ή ακίνητης, που χρησιμοποιείται απότο Α.Ε.Ι. ή μέλη της πανε-
πιστημιακής κοινότητας,
- παρεμπόδιση της εύρυθμης λειτουργίας του Α.Ε.Ι.,
συμπεριλαμβανομένης τόσο της εκπαιδευτικής, ερευνητικής ή διοικητικής λειτουργίας του όσο και της λει-
τουργίας των μονομελών και συλλογικών οργάνων και
των υπηρεσιών του, καθώς και της χρήσης των εγκαταστάσεων και του εξοπλισμού του,
- χρήση απαγορευμένων ουσιών, που εμπίπτουν στον
ν. 4139/2013 (Α’ 74), εντός του Α.Ε.Ι. και η οποιαδήποτε
συμβολή στη διακίνηση αυτών,
- τέλεση οποιουδήποτε πλημμελήματος ή κακουργήματος εφόσον συνδέεται με τη φοιτητική ιδιότητα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
ε) Σε περίπτωση μη καταβολής των προβλεπόμενων
διδάκτρων εντός των προθεσμιών που ορίζονται στον
παρόντα Κανονισμό Μεταπτυχιακών Σπουδών.
Σε περίπτωση οριστικής διαγραφής, τυχόν δίδακτρα
που έχουν καταβληθεί δεν επιστρέφονται. Εφόσον το
παράπτωμα δεν είναι πειθαρχικό, μπορεί να χορηγηθεί
στον φοιτητή, μετά από αίτησή του, βεβαίωση παρακολούθησης των μαθημάτων τα οποία ολοκλήρωσε επιτυ-
χώς πριν την διαγραφή του.
Πριν την έκδοση απόφασης διαγραφής μεταπτυχιακού
φοιτητή, το αρμόδιο όργανο υποχρεωτικά καλεί τον φοιτητή για ακρόαση και έκθεση των απόψεών του.
Άρθρο 19
Τελετουργικό αποφοίτησης και τύπος
απονεμόμενου διπλώματος μεταπτυχιακών
σπουδών (Δ.Μ.Σ.)
19.1 Τελετουργικό αποφοίτησης
Οι μεταπτυχιακοί φοιτητές καθίστανται πτυχιούχοι
και λαμβάνουν βεβαίωση περάτωσης σπουδών με την
επιτυχή παρακολούθηση και εξέταση των προβλεπόμενων μαθημάτων και την επιτυχή ολοκλήρωση και πα-
ρουσίαση της διπλωματικής τους εργασίας. Τα ονόματα
των διπλωματούχων εγκρίνονται από τη Συνέλευση του
Τμήματος, που διαπιστώνει την επιτυχή ολοκλήρωση της
φοίτησης προκειμένου να απονεμηθεί το Δ.Μ.Σ.
Η καθομολόγηση και η απονομή των Δ.Μ.Σ. γίνεται
δημόσια σε ειδική τελετή ενώπιον του Διευθυντή του
Π.Μ.Σ., του Κοσμήτορα της Σχολής ή του Προέδρου
του Τμήματος και, κατά τις δυνατότητες, ενδεχομένως
εκπροσώπου των Πρυτανικών Αρχών. Το τελετουργικό
αποφοίτησης περιλαμβάνει δημόσια ορκωμοσία/καθομολόγηση με ειδική τήβεννο, συγχρόνως με την απονο-
μή των πτυχίων του α’ κύκλου σπουδών του Τμήματος.
19.2 Τύπος απονεμόμενου διπλώματος μεταπτυχιακών
σπουδών
Ο τίτλος του Δ.Μ.Σ. είναι δημόσιο έγγραφο. Ο τύπος
του ακολουθεί το πρότυπο του Πανεπιστημίου Πελοποννήσου και υπογράφεται από (α) τον Πρύτανη, (β) τον
Πρόεδρο του Τμήματος και (γ) τον Γραμματέα του Τμήματος Διοίκησης Επιστήμης και Τεχνολογίας και φέρει
τη σφραγίδα του Ιδρύματος.
Άρθρο 20
Παράρτημα Διπλώματος
Με τη λήψη του Μεταπτυχιακού Διπλώματος Σπουδών, χορηγείται υποχρεωτικά στον πτυχιούχο Παράρ-
τημα Διπλώματος (Diploma Supplement) στην Ελληνική
και Αγγλική γλώσσα το οποίο αποτελεί ένα επεξηγηματικό έγγραφο που παρέχει πληροφορίες σχετικά με τη
φύση, το επίπεδο, το γενικότερο πλαίσιο εκπαίδευσης,
το περιεχόμενο και το καθεστώς των σπουδών, οι οποίες ολοκληρώθηκαν με επιτυχία και δεν υποκαθιστά τον
επίσημο τίτλο σπουδών ή την αναλυτική βαθμολογία
μαθημάτων που χορηγούν τα Ιδρύματα. Το εν λόγω έγγραφο εκδίδεται αυτομάτως και χωρίς καμία οικονομική
επιβάρυνση στην ελληνική και στην αγγλική γλώσσα.
Στο παράρτημα δεν γίνονται αξιολογικές κρίσεις
και δεν υπάρχουν δηλώσεις ισοτιμίας ή αντιστοιχίας ή
προτάσεις σχετικά με την αναγνώριση του τίτλου στο
εξωτερικό. Το πρωτότυπο του παραρτήματος πληροί
τις προϋποθέσεις γνησιότητας που απαιτούνται για το
χορηγούμενο τίτλο σπουδών. Η ημερομηνία έκδοσης
του παραρτήματος δεν συμπίπτει υποχρεωτικά με την
ημερομηνία χορήγησης του τίτλου σπουδών, αλλά δεν
μπορεί ποτέ να είναι προγενέστερη από αυτή.
Άρθρο 21
Χρηματοδότηση και οικονομική
διαχείριση του Π.Μ.Σ.
Οι πόροι του Π.Μ.Σ. δύνανται να προέρχονται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Α.Ε.Ι., και
στ) τον κρατικό προϋπολογισμό ή το πρόγραμμα δημοσίων επενδύσεων.
Η διαχείριση των πόρων του Π.Μ.Σ. πραγματοποιείται
από τον Ε.Λ.Κ.Ε. του Ιδρύματος. Οι πόροι του Π.Μ.Σ κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε.. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.. Με
απόφαση του Συμβουλίου Διοίκησης, που λαμβάνεται
έως το τέλος Μαρτίου κάθε έτους, αποφασίζεται αν το
υπόλοιπο ποσό, μετά την αφαίρεση της παρακράτησης
υπέρ Ε.Λ.Κ.Ε., μεταφέρεται στον τακτικό προϋπολογισμό ή διατίθεται για τη δημιουργία έργων/προγραμ-
μάτων μέσω του Ε.Λ.Κ.Ε., με σκοπό την κάλυψη κατά
προτεραιότητα των αναγκών Π.Μ.Σ. που λειτουργούν
χωρίς τέλη φοίτησης και τηνκάλυψη ερευνητικών, εκπαιδευτικών και λειτουργικών αναγκών του Ιδρύματος.
Στα έσοδα του Π.Μ.Σ. που προέρχονται από δωρεές,
χορηγίες, πάσης φύσεως οικονομικές ενισχύσεις, κληροδοτήματα και πόρους από ερευνητικά έργα ή προ-
γράμματα πραγματοποιείται η παρακράτηση υπέρ
Ε.Λ.Κ.Ε. που ισχύει για τα έσοδα από αντίστοιχες πηγές
χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 22
Τέλη φοίτησης
Τα δίδακτρα για το Π.Μ.Σ. «Δημόσια Διοίκηση και Ψηφιακός Μετασχηματισμός» ανέρχονται σε 3.300 ευρώ και
καταβάλλονται σε τρεις (3) δόσεις ως εξής:
α) 1.100 ευρώ, μέσα στο πρώτο 15ήμερο από την έναρξη του 1ου εξαμήνου.
β) 1.100 ευρώ μέσα στο πρώτο 15ήμερο από την έναρξη του 2ου εξαμήνου.
γ) 1.100 ευρώ μέσα στο πρώτο 15ήμερο από την έναρξη του 3ου εξαμήνου (εκπόνηση διπλωματικής εργα-
σίας).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
Η καταβολή των διδάκτρων γίνεται στον Ειδικό Λογαριασμό Κονδυλίων Έρευνας (Ε.Λ.Κ.Ε.), ο οποίος είναι
αρμόδιος για τη διαχείρισή τους σύμφωνα με τις κείμενες
διατάξεις.
Άρθρο 23
Δωρεάν φοίτηση - Υποτροφίες: Κριτήρια/
Διαδικασία/Δικαιολογητικά
23.1 Δωρεάν Φοίτηση
Οι φοιτητές που έχουν εγγραφεί στο μεταπτυχιακό
πρόγραμμα «Δημόσια Διοίκηση και Ψηφιακός Μετασχηματισμός» δύνανται να φοιτούν δωρεάν, εφόσον
πληρούν τα οικονομικά ή κοινωνικά κριτήρια και τις
προϋποθέσεις αριστείας στον πρώτο κύκλο σπουδών
τους, σύμφωνα με την κείμενη νομοθεσία.
Ειδικότερα, από τα τέλη φοίτησης απαλλάσσονται
οι φοιτητές του Π.Μ.Σ., που εκπληρώνουν αθροιστικά
τις εξής προϋποθέσεις: α) κατέχουν βαθμό ίσο ή ανώτερο από 7,5/10 στο πτυχίο του πρώτου κύκλου σπου-
δών, σύμφωνα με τα προβλεπόμενα στην παρ. 1 του
άρθρου 86 του ν. 4957/2022, β) εκπληρώνουν τα οικονομικά/κοινωνικά κριτήρια που περιγράφονται στις παρ. 4
και 5 του άρθρου 86 του ν. 4957/2022. Για την απαλλαγή
από τέλη φοίτησης ακολουθείται η εκάστοτε σχετική
υπουργική απόφαση.
Ο συνολικός αριθμός των απαλλασσόμενων φοιτητών
από τα τέλη φοίτησης δεν δύναται να υπερβαίνει τον
αριθμό που αντιστοιχεί στο τριάντα τοις εκατό (30%)
του συνόλου των εγγεγραμμένων φοιτητών στο Π.Μ.Σ.
ανά ακαδημαϊκό έτος.
Στην περίπτωση που κατά τον αριθμητικό υπολογισμό
του αριθμού των δικαιούχων απαλλαγής από τα τέλη
φοίτησης προκύπτει δεκαδικός αριθμός, γίνεται στρογγυλοποίηση στην πλησιέστερη ακέραιη μονάδα. Αν ο
αριθμός των δικαιούχων απαλλαγής υπερβαίνει το ποσοστό της παρούσας, οι δικαιούχοι επιλέγονται με σειρά
φθίνουσας κατάταξης έως τη συμπλήρωση του αριθμού.
Η αίτηση για τη δωρεάν φοίτηση υποβάλλεται μετά
την ολοκλήρωση της διαδικασίας εισδοχής των φοιτητών στο Π.Μ.Σ. και η δυνατότητα απαλλαγής από την
υποχρέωση καταβολής τελών φοίτησης παρέχεται αποκλειστικά για τη φοίτηση σε ένα (1) Π.Μ.Σ. που οργανώ-
νεται από Α.Ε.Ι της ημεδαπής. Δεν δικαιούνται απαλλαγής όσοι λαμβάνουν υποτροφία από άλλη πηγή, ενώ οι
πολίτες τρίτων χωρών δεν έχουν δικαίωμα υποβολής
αίτησης για την απαλλαγή από την υποχρέωση καταβολής τελών φοίτησης.
Η διαδικασία της εξέτασης των αιτήσεων και της συνδρομής των κριτηρίων απαλλαγής από τα τέλη φοίτησης
πραγματοποιείται από τη Συνέλευση του Τμήματος. Για
την αποδοχή ή απόρριψη της αίτησης εκδίδεται αιτιολογημένη απόφαση περί αποδοχής ή απόρριψης.
Με αιτιολογημένη απόφαση του αρμόδιου οργάνου
του Π.Μ.Σ., φοιτητές του Π.Μ.Σ. δύναται να απαλλάσσονται, συνολικά ή εν μέρει, από την υποχρέωση καταβο-
λής διδάκτρων, υπό την προϋπόθεση παροχής έργου
προς το πρόγραμμα ή το Α.Ε.Ι.
23.2 Υποτροφίες Φοίτησης
Στo πλαίσιo του Π.Μ.Σ., προβλέπεται η χορήγηση
χρηματικών υποτροφιών σε επιλεγμένους μεταπτυχιακούς φοιτητές, εφόσον υπάρχουν διαθέσιμοι πόροι.
Τα κριτήρια χορήγησης και το ύψος των υποτροφιών
σε κάθε κύκλο σπουδών καθορίζονται με απόφαση της
Συνέλευσης του Τμήματος.
Το μεταπτυχιακό πρόγραμμα «Δημόσια Διοίκηση και
Ψηφιακός Μετασχηματισμός» παρέχει έναν αριθμό υποτροφιών βάσει ακαδημαϊκών κριτηρίων. Η πρωτοβουλία
για τρείς υποτροφίες προς τιμήν των τριών κορυφαίων
μεταπτυχιακών φοιτητών έρχεται να αναδείξει και να
ανταμείψει την ακαδημαϊκή αριστεία. Στον αγώνα για
τη γνώση, όπου η προοδευτικότητα και η επιδίωξη της
αριστείας κατέχουν κεντρικό ρόλο, η πρώτη υποτροφία,
ύψους 1000€, αποτελεί το μεγαλύτερο βραβείο.
Η αναγνώριση της αφοσίωσης και του εργατικού κόπου του πρώτου φοιτητή που θα κατακτήσει αυτήν την
υποτροφία, μεταδίδει ένα ισχυρό μήνυμα ενθάρρυνσης
προς την κοινότητα των μελλοντικών επιστημόνων. Η
δεύτερη υποτροφία, με έπαθλο 700€, συνιστά μια ενίσχυση για τον δεύτερο καλύτερο φοιτητή. Είναι μια ανα-
γνώριση της αξίας της προσπάθειάς του και μια ευκαιρία
να συνεχίσει την εκπληκτική του πορεία στον κόσμο της
επιστήμης.
Τέλος, η τρίτη υποτροφία, αξίας 500€, αποτελεί μια
επιβράβευση για τον τρίτο φοιτητή που ξεχωρίζει στον
ακαδημαϊκό χώρο. Είναι ένας τρόπος να ενθαρρυνθεί
και να στηριχθεί ο φοιτητής που ανεβαίνει στο βάθρο
της ακαδημαϊκής αριστείας.
Αυτές οι υποτροφίες δημιουργούν ένα κλίμα όπου η
αριστεία ανταμείβεται και ενθαρρύνεται, ενισχύοντας
την προσπάθεια και την αφοσίωση των μεταπτυχιακών
φοιτητών. Με αυτόν τον τρόπο, προάγεται η ανάπτυξη
νέων ιδεών και η συνεισφορά τους στην επιστημονική
κοινότητα.
Το Πανεπιστήμιο Πελοποννήσου, αναγνωρίζοντας τη
σημασία της επιμόρφωσης και της συνεχούς εκπαίδευσης για την επαγγελματική εξέλιξη του προσωπικού του,
λαμβάνει την απόφαση να παρέχει μερική απαλλαγή
σε ποσοστό 50% από τα τέλη φοίτησης σε Μεταπτυχιακά Προγράμματα Σπουδών. Η συγκεκριμένη παροχή
θα ισχύει αποκλειστικά για το μόνιμο προσωπικό του
Πανεπιστημίου Πελοποννήσου, περιλαμβανομένων των
μονίμων υπαλλήλων και των υπαλλήλων που υπάγονται
στο καθεστώς (ΙΔΑΧ).
Η προαναφερόμενη μείωση των τελών φοίτησης αποτελεί ένα επιπρόσθετο κίνητρο για το προσωπικό μας,
προκειμένου να επενδύσει στη συνεχή εκπαίδευση και
να αποκτήσει εξειδικευμένες γνώσεις που θα συνεισφέρουν τόσο στην επιτυχία του Πανεπιστημίου όσο και
στην προσωπική του εξέλιξη.
Άρθρο 24
Διοικητική υποστήριξη - Υλικοτεχνική υποδομή
24.1 Υλικοτεχνική Υποδομή
Οι εγκαταστάσεις του Τμήματος που φιλοξενεί το
Π.Μ.Σ. διαθέτουν ράμπες, ανελκυστήρες και ειδικούς
χώρους υγιεινής που διευκολύνουν την πρόσβαση, μετακίνηση και παραμονή ατόμων με κινητικά προβλήματα.
Το Π.Μ.Σ. χρησιμοποιεί τις υποδομές τους Τμήματος
Διοικητικής Επιστήμης και Τεχνολογίας που διαθέτει ερΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
γαστηριακές αίθουσες για την υποστήριξη της διδασκαλίας των μαθημάτων και των εργαστηριακών ασκήσεων
του ΠΜΣ και τις ερευνητικές εργασίες των υποψηφίων
διδακτόρων. Πιο συγκεκριμένα διαθέτει μία εργαστηριακή αίθουσα με 36 σταθμούς εργασίας η οποία βρίσκεται
στον 1ο όροφο του κτιρίου Β.
Οι υπολογιστές του εργαστηρίου όπου διδάσκονται τα
μαθήματα πληροφορικής διαθέτουν εξειδικευμένο λογισμικό για τις ανάγκες των μαθημάτων του ΠΜΣ, όπως
λογισμικό εφαρμογών γραφείου, εφαρμογών μαθηματικών, πληροφοριακών συστημάτων διοίκησης (ERP),
γεωγραφικά πληροφοριακά συστήματα (GIS), στατιστικής (SPSS-Eviews), λογισμικό οικονομετρίας. Επίσης, οι
υπολογιστές είναι συνδεδεμένοι στο διαδίκτυο και έτσι
παρέχεται η δυνατότητα πρόσβασης σε βάσεις οικονομικών και χρηματοοικονομικών δεδομένων και σε βάσεις
βιβλιογραφικών δεδομένων.
24.2 Διοικητική Υποστήριξη του Προγράμματος
Το πρόγραμμα υποστηρίζεται διοικητικά από τη γραμματεία του Τμήματος. Επικεφαλής της γραμματειακής
υποστήριξης θα είναι μόνιμος διοικητικός υπάλληλος
του Πανεπιστημίου Πελοποννήσου.
Άρθρο 25
Ακαδημαϊκός Σύμβουλος Σπουδών
Σε κάθε μεταπτυχιακό φοιτητή του Π.Μ.Σ., και στην
αρχή της φοίτησής του, ανατίθεται με απόφαση της Σ.Ε.
ως Ακαδημαϊκός Σύμβουλος ένας διδάσκων του Π.Μ.Σ.
Ο ρόλος του ακαδημαϊκού συμβούλου είναι να ενημερώνει και να κατευθύνει τον φοιτητή στις σπουδές του,
να αξιολογεί την πορεία του και να τον συμβουλεύει σε
περίπτωση που η φοίτησή του είναι ανεπαρκής.
Ο ορισμός του Ακαδημαϊκού Συμβούλου πραγματοποιείται στην αρχή κάθε ακαδημαϊκού έτους και η
θητεία του ακολουθεί τη διάρκεια της εκάστοτε σειράς
του Π.Μ.Σ. προκειμένου να διασφαλίζεται η συνέχεια
στην παρακολούθηση των σπουδών των μεταπτυχιακών
φοιτητών.
Για περισσότερες πληροφορίες για τη λειτουργία του
θεσμού του Ακαδημαϊκού Συμβούλου, οι φοιτητές μπορούν να συμβουλεύονται τον Κανονισμό Λειτουργίας
του Θεσμού του Ακαδημαϊκού Συμβούλου.
Άρθρο 26
Ιστοσελίδα του Π.Μ.Σ.
Το Π.Μ.Σ. παρέχει μέσω της επίσημης ιστοσελίδας του,
ολοκληρωμένη πληροφόρηση σε φοιτητές, απόφοιτους,
ενδιαφερόμενους φορείς και κοινό, για θέματα που αφορούν στο πρόγραμμα (δραστηριότητες, μαθησιακά απο-
τελέσματα, απονεμόμενους τίτλους, κ.λπ.). Η ιστοσελίδα
ενημερώνεται διαρκώς και διατίθεται στην ελληνική και
αγγλική γλώσσα. Όλες οι πληροφορίες που αφορούν το
Π.Μ.Σ., καθώς και οι ανακοινώσεις για τις δραστηριότητες του, αναρτώνται στην ιστοσελίδα του Π.Μ.Σ.
Η ιστοσελίδα του Π.Μ.Σ περιλαμβάνει: το αναλυτικό
πρόγραμμα σπουδών, το ακαδημαϊκό ημερολόγιο, το
ωρολόγιο πρόγραμμα μαθημάτων, το διδακτικό προσωπικό, τον κανονισμό σπουδών, τον κανονισμό εκπόνησης
εργασιών και τον κανονισμό κινητικότητας του Π.Μ.Σ..
Άρθρο 27
Συμβουλευτική Επιτροπή (Αdvisory Board)
Η Συμβουλευτική Επιτροπή είναι μια νέα πρωτοβουλία του ΠΜΣ. Σκοπό της Συμβουλευτικής Επιτροπής
αποτελεί η παροχή συμβουλών και υποστήριξης στον
Διευθυντή και στην Συντονιστική Επιτροπή του ΠΜΣ,
σε θέματα όπως:
(α) Η συνεχής αναβάθμιση της ποιότητας των παρεχόμενων εκπαιδευτικών, ερευνητικών και διοικητικών υπη-
ρεσιών που απολαμβάνουν οι φοιτητές-τριες του ΠΜΣ,
(β) η διαμόρφωση της μακροπρόθεσμης στρατηγικής
του ΠΜΣ,
(γ) η σύναψη σχέσεων του ΠΜΣ με την αγορά εργασίας
και ιδιαίτερα με τον κλάδο της Δημόσιας Διοίκησης στην
Ελλάδα και στο εξωτερικό, και
(δ) η εξεύρεση χορηγών και δωρητών. Θεωρούμε ότι η
Συμβουλευτική Επιτροπή θα έχει σημαντικό ρόλο στην
επιβίωση και μελλοντική ανάπτυξη και εξέλιξη του ΠΜΣ.
Μέλη της Συμβουλευτικής Επιτροπής θα είναι Διευθυντικά στελέχη του δημόσιου, ιδιωτικού και Μη- Κερ-
δοσκοπικού τομέα και Ακαδημαϊκοί από άλλα ΑΕΙ της
χώρας και του εξωτερικού.
Η Συντονιστική Επιτροπή προτείνει στη συνέλευση
του Τμήματος υποψήφιους ως μέλη της Συμβουλευτικής Επιτροπής και η συνέλευση αποφασίζει βάσει των
κριτηρίων που έχουν τεθεί για τα μέλη της Συμβουλευτικής Επιτροπής όπως η Ακαδημαϊκή φυσιογνωμία, οι
δικτύωση στην αγορά εργασίας, η καινοτομική σκέψη
των υποψηφίων, η καλή φήμη, η γνώση της λειτουργίας
της Δημόσιας Διοίκησης και η ηθική των υποψηφίων.
Η Συμβουλευτική Επιτροπή συνεδριάζει τουλάχιστον
δύο (2) φορές το χρόνο και η θητεία της είναι τετραετής.
Άρθρο 28
Ειδικές διατάξεις
Οι ήδη εγγεγραμμένοι φοιτητές ολοκληρώνουν τις
σπουδές τους σύμφωνα με τον παρόντα Κανονισμό. Θέματα που δεν ρυθμίζονται από τον παρόντα Κανονισμό
θα επιλύονται κατά περίπτωση με απόφαση της Συνέλευσης του Τμήματος σύμφωνα με την κείμενη νομοθεσία.
Οι εγγεγραμμένοι μεταπτυχιακοί φοιτητές οφείλουν
να ενημερώνονται μέσω της επίσημης ιστοσελίδας του
Π.Μ.Σ για τυχόν τροποποιήσεις του Κανονισμού που
μπορεί να τους επηρεάζουν.
ΠΑΡΑΡΤΗΜΑ Α
ΣΥΝΟΠΤΙΚΗ ΠΕΡΙΓΡΑΦΗ ΜΑΘΗΜΑΤΩΝ
Ψηφιακές Υπηρεσίες και Eφαρμογές στον Δημόσιο
Τομέα
Σκοπός του μαθήματος είναι η σφαιρική ανάλυση των
ψηφιακών υπηρεσιών και εφαρμογών, ξεκινώντας από
τις απιτήσεις συστήματος και χρηστών έως τις τεχνολογίες που οδηγούν την καινοτομία και τις ανθρωπο-
κεντρικές προσεγγγίσεις στις υπηρεσίες και εφαρμογές
για το κοινό καλό.
H δομή του μαθήματος έχει ως εξής, αρχικά γίνεται
εισαγωγή στις ψηφιακές υπηρεσίες και εφαρμογές, με
έμφαση σε εκείνες που αφορούν τον δημόσιο τομέα.
Στη συνέχεια, γίνεται ανάλυση των απαιτήσεων τέτοιων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
υπηρεσιών και των συστημάτων και τεχνολογιών που τα
υποστηρίζουν. Παρουσιάζεται η χρηστοκεντρική σχεδίαση και οι τρόποι ανάλυσης απαιτήσεων χρηστών, ομά-
δων χρηστών και κοινωνιών. Στη συνέχεια αναλύεται η
εφαρμοσμένη γνώση των παραπάνω σε καθιερωμένες
τεχνικές σχεδίασης πληροφοριάκων συστημάτων διοίκησης τα οποία είναι κύρια συστατικά των πλατφορμών
ψηφιακών υπηρεσιών και εφαρμογών. Το τελευταίο τρίτο του μαθήματος παρουσιάζει και αναλύει εφαρμογές
για το κοινό καλό, κύριες και ανατρεπτικές τεχνολογίες
που χρησιμοποίουνται σε συστήματα.
Διοίκηση Ολικής Ποιότητας στη Δημόσια Διοίκηση
Σκοπός του μαθήματος είναι η κατανόηση των αρχών και των πρακτικών της Διοίκησης Ολικής Ποιότη-
τας (ΔΟΠ) με πεδίο εφαρμογής τους δημόσιους οργανισμούς. Ειδικότερα εστιάζει σε τρεις κύριες έννοιες: (α)
τις θεμελιώδεις αρχές της ΔΟΠ, (β) τα εργαλεία και τις
τεχνικές που υποστηρίζουν το σχεδιασμό, τον έλεγχο
και τη συνεχή βελτίωση της ποιότητας, καθώς και (γ) την
οργανωσιακή θεώρηση στην επίτευξη αριστείας στην
απόδοση όπως αυτή ορίζεται από τα κριτήρια του Αμερικανικού Βραβείου Ποιότητας Baldrige και του Κοινού
Πλαισίου Αξιολόγησης για τους δημόσιους οργανισμούς
της Ευρωπαϊκής Ένωσης. Η κατανόηση της εφαρμογής
των αρχών και πρακτικών της ΔΟΠ είναι σημαντική για
τους σημερινούς σπουδαστές και τους μελλοντικούς
ηγέτες/μάνατζερ δημοσίων οργανισμών καθώς και για
όσους εργάζονται ήδη.
H δομή του μαθήματος περιστρέφεται γύρω από την
ανάλυση της έννοιας και των πρακτικών της ΔΟΠ με έμφαση στις εφαρμογές σε δημόσιους οργανισμούς (Υγεία,
Εκπαίδευση, Δημόσια Διοίκηση, Τοπική Αυτοδιοίκηση,
κ.λπ.). Ο απώτερος στόχος είναι η ενθάρρυνση της εφαρμογής της ΔΟΠ στο δημόσιο τομέα, λόγω της μεγάλης
σημασίας που λαμβάνει πλέον στο μεταβαλλόμενο εξωτερικό περιβάλλον (κοινωνικό, οικονομικό, τεχνολογικό).
Ποσοτικές Μέθοδοι και Μεθοδολογία Έρευνας
Το μάθημα σκοπεύει να παρέχει στους φοιτητές τις
απαραίτητες γνώσεις και ικανότητες για τη δημιουργία
ερευνητικών ερωτημάτων μέσω της συστηματικής ανάπτυξης μιας υπόθεσης. Παρέχει επίσης στους φοιτητές
τη δυνατότητα να τηρούν τις προβλεπόμενες μεθόδους
για τη διεξαγωγή μιας ερευνητικής μελέτης. Αυτό τους
βοηθά να δημιουργήσουν νέα επιστημονική γνώση και
να βελτιώσουν τις υπάρχουσες πρακτικές.
Οι φοιτητές πρέπει να είναι έμπειροι στην ανάλυση
της επιστημονικής βιβλιογραφίας και στη συγγραφή κατάλληλων εργασιών. Θα πρέπει επίσης να κατανοήσουν
πώς να σχεδιάζουν, να γράφουν και να παρουσιάζουν
σωστά τις εργασίες τους για την επίτευξη των στόχων
του συγκεκριμένου μαθήματος. Όλα αυτά αποτελούν
μέρος της ανάπτυξης ικανοτήτων για μελλοντικές ακαδημαϊκές επιδιώξεις.
Ο σκοπός αυτού του μαθήματος είναι ο φοιτητής να
καλύπτει τους παρακάτω στόχους:
– Ανάλυση και κριτική ερμηνεία επιστημονικών κειμένων.
– Απόκτηση ικανότητας να διατυπώνει με σαφήνεια
ερευνητικά ερωτήματα και να διαμορφώνει έρευνες επιλέγοντας κατάλληλες διαδικασίες και μεθόδους.
– Αναγνώριση και εφαρμογή κατάλληλων ερευνητικών
εργαλείων.
– Να γνωρίζει σε μεγάλο βαθμό τις εναλλακτικές τεχνικές έρευνας ώστε να μπορεί να επιλέξει την καταλ-
ληλότερη μέθοδο.
– Να γνωρίζει τις κύριες μεθόδους περιγραφικής και
επαγωγικής στατιστικής που χρησιμοποιούνται στην
επιστημονική έρευνα και να κατανοεί τα αποτελέσματα
αυτών των αναλύσεων.
– Κατανόηση των κανόνων επιστημονικής δεοντολογίας και της διαδικασίας δημοσίευσης της έρευνας.
– Παρουσίαση της εργασίας του με επιστημονικά έγκυρο και επικοινωνιακά άρτια τρόπο.
Διαχείριση Χρηματοοικονομικών Πόρων στο Δημόσιο
Τομέα
Ο γενικός στόχος του μαθήματος είναι να αναλύσει
και να αξιολογήσει αφενός το γενικότερο πλαίσιο της
οικονομικής πολιτικής και αφετέρου την ειδικότερη
εφαρμογή αυτής, όπως αντανακλάται στον προϋπολογισμό. Αναφορικά με την οικονομική πολιτική επιχειρεί-
ται εξειδίκευση της ανάλυσης στους φορείς αυτής, αλλά
και κριτική κατανόηση της έννοιας της δημοσιονομικής
πολιτικής και των διαφορετικών εκφάνσεων που αυτή
δύναται να έχει. Από την άλλη πλευρά, παρουσιάζονται
και αναλύονται η έννοια, τα είδη του προϋπολογισμού,
καταγράφονται τα ποικίλα προβλήματα που σχετίζονται
με τον σχεδιασμό, την κατάρτιση, την εφαρμογή και τον
έλεγχο αυτού. Στο μάθημα υιοθετείται και εφαρμόζεται
η μεθοδολογία της ανάλυσης κόστους-οφέλους για την
συνολική αποτίμηση της δημόσιας πολιτικής, όπως τουλάχιστον αυτή εμφανίζεται ειδικότερα στον τρόπο κα-
ταγραφής της στον προϋπολογισμό. Η έμφαση θα δοθεί
στην ανάλυση και στην αξιολόγηση των διαφορετικών
υποδειγμάτων (μοντέλων) προϋπολογισμού. Στο πλαίσιο
αυτό, οι φοιτητές θα αποκτήσουν εξειδικευμένες γνώσεις στην πολιτικό-οικονομική αξιολόγηση του κρατικού
προϋπολογισμού, ενώ ταυτόχρονα θα αναπτύξουν και
θα ενισχύσουν τις ικανότητες τους για συνεργασία και
έρευνα.
Στρατηγική Διοίκηση και Οργανωσιακές Αλλαγές στο
Δημόσιο Τομέα
Σκοπό του μαθήματος αποτελεί η διαμόρφωση, υλοποίηση, αξιολόγηση και βελτίωση της στρατηγικής κα-
τεύθυνσης ενός δημόσιου οργανισμού. Η ανάλυση του
εξωτερικού και εσωτερικού περιβάλλοντος του δημόσιου οργανισμού αποτελούν τα αρχικά βήματα για το
σχεδιασμό της στρατηγικής. Επίσης, ο προσδιορισμός
του Σκοπού-Αποστολής του δημόσιου οργανισμού, του
Οράματος, των Αξιών, των Πολιτικών και των μακροπρόθεσμων στόχων αποτελούν σημαντικά στρατηγικά
βήματα για το σχεδιασμό της στρατηγικής. Οι φοιτητές-τριες θα μάθουν πως να σχεδιάζουν στρατηγικές
ανάπτυξης και στρατηγικές επίτευξης ανταγωνιστικού
πλεονεκτήματος. Επιπλέον, θα μάθουν τις μεθόδους υλοποίησης, αξιολόγησης και βελτίωσης της στρατηγικής
ενός δημόσιου οργανισμού.
Σημαντικό σημείο της μαθησιακής διαδικασίας αποτελεί η διαμόρφωση ενός Στρατηγικού/Επιχειρηματικού
Σχεδίου και ενός Σχεδίου διαχείρισης οργανωσιακών
αλλαγών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
Δημόσιες επιχειρήσεις και καινοτομία
Σκοπός του μαθήματος είναι η κατανόηση των αρχών,
των μορφών και των τεχνικών της καινοτομίας σε οργανισμούς και ειδικότερα σε δημόσιους οργανισμούς.
Προβλέπεται η παρουσίαση και ανάλυση της εξέλιξης
των μοντέλων καινοτομίας από την ώθηση της τεχνολογίας, τη δεκαετία του ’50, ως τη σύγχρονη ανοικτή
καινοτομία. Επίσης συζητούνται και παρουσιάζονται τα
εθνικά συστήματα καινοτομίας όπως και περιφερειακά
(clusters) υπό το πρίσμα του μοντέλου τετραπλής έλικας για την καινοτομία. Στη συνέχεια δίνεται έμφαση
στη διοίκηση δημοσίων οργανισμών και στην ανάγκη
ψηφιακού μετασχηματισμού μέσω επιτυχημένων παραδειγμάτων και μελετών περίπτωσης. Γενικότερα, οι
φοιτητές/τριες θα γνωρίσουν τον κύκλο ενθουσιασμού
για τις αναδυόμενες τεχνολογίες ώστε να είναι σε θέση
να αναγνωρίζουν ποιες από αυτές βρίσκονται σε φάση
ωριμότητας και επομένως είναι δυνατή η αξιοποίησή
τους. Επίσης, θα εξασκηθούν τε τεχνικές και πρακτικές
για ην καινοτομία σε οργανισμούς όπως η σχεδιαστική σκέψη, η κατασκευή επιχειρηματικών μοντέλων, η
λιτή έναρξη, κ.ά. αποκτώντας τις σχετικές δεξιότητες.
Απώτερος στόχος είναι η καλλιέργεια θετικής στάσης
ως προς το καινοτομείν και ο μετριασμός του φόβου
της αποτυχίας. Τέλος, οι φοιτητές/τριες αναμένεται να
αποκτήσουν ικανότητες ώστε να μπορούν να αναλύουν
μελέτες περίπτωσης ώστε να δίνουν καινοτόμες λύσεις
σε πιθανά προβλήματα που αναφύονται στη διοίκηση
των δημοσίων οργανισμών.
H δομή του μαθήματος περιστρέφεται γύρω από την
ανάλυση της έννοιας και των μεθόδων καινοτομίας με
έμφαση στις εφαρμογές σε δημόσιους οργανισμούς και
γενικότερα στον ψηφιακό μετασχηματισμό. Ο απώτερος
στόχος είναι η ενθάρρυνση της καινοτομίας, παρά τις
δυσκολίες της και τα υψηλά ποσοστά αποτυχίας, λόγω
της μεγάλης σημασίας που λαμβάνει πλέον στα ταχέως
μεταβαλλόμενα οικονομικά και κοινωνικά δρώμενα. Οι
δημόσιοι οργανισμού μετέχουν στο εν λόγω σύγχρονο
περιβάλλον με καίριο ρόλο.
Πληροφοριακά συστήματα στο δημόσιο τομέα και
ηλεκτρονική διακυβέρνησης
Σκοπός του μαθήματος είναι η σε βάθος εξοικείωση
με τα Πληροφοριακά Συστήματα (ΠΣ) και τις τεχνολογίες
που τα υποστηρίζουν δίνοντας έμφαση σε εφαρμογές
Ηλεκτρονικής Διακυβέρνησης. Με τη χρήση ΠΣ, η εκτέλεση των διοικητικών συναλλαγών πραγματοποιείται σε
πραγματικό χρόνο, και εξασφαλίζει αποτελεσματική ροή
δεδομένων, άμεση εξυπηρέτηση πολιτών, καθώς και οικονομία στον χρόνο διεκπεραίωσης των απαιτούμενων
διαδικασιών ενώ παράλληλα εξαλείφει περιορισμούς
γεωγραφικούς και χρονικούς, ενισχύοντας το δικαίωμα
των πολιτών και των επιχειρήσεων στην πληροφόρηση
και τη συμμετοχή τους στα διοικητικά δρώμενα. Απαραίτητη προϋπόθεση είναι η εξασφάλιση της διαλειτουρ-
γικότητας και η ορθή μοντελοποίηση των διοικητικών
διαδικασιών.
H δομή του μαθήματος περιστρέφεται γύρω από την
παρουσίαση των πληροφοριακών συστημάτων, την
ανάλυση και τη σχεδίασή τους. Στη συνέχεια εισάγεται
η έννοια της ηλεκτρονικής διακυβέρνησης καθώς και
οι σχετικές δράσεις σε εθνικό επίπεδο. Έπειτα εξετάζεται η διαλειτουργικότητα στη Δημόσια Διοίκηση και
καθορίζονται οι παράγοντες και οι παράμετροι για την
εξασφάλισή της σε επίπεδο οργανωσιακό, θεσμικό, τεχνικό και εννοιολογικό. Ακολουθούν τα Πληροφοριακά
Συστήματα Ηλεκτρονικής Διακυβέρνησης και η παροχή
δημοσίων υπηρεσιών. Παρουσιάζεται η μοντελοποίηση
των Διοικητικών Διαδικασιών και τέλος γίνεται εκτενής
αναφορά σε τρια πληροφοριακά συστήματα ηλεκτρονικής διακυβέρνησης (e-gov.gr, ΑΗΦΥ, ΑΑΔΕ).
Διοίκηση και ψηφιακό μάρκετινγκ σε δημόσιους οργανισμούς και επιχειρήσεις
Ο στόχος του μαθήματος είναι να παρέχει στους φοιτητές τις γνώσεις σχετικά με τα πλεονεκτήματα του ψηφια-
κού μάρκετινγκ και τη σημασία του για την επιτυχία του
μάρκετινγκ στις δημόσιες υπηρεσίες και οργασνισμόυς
ως βασικό συστατικό του ψηφιακού μετασχηματισμού.
Οι φοιτητές μέσω της διδασκαλίας αυτού του μαθήματος
θα είναι σε θέση να αναπτύξουν ένα ψηφιακό σχέδιο
μάρκετινγκ, να κάνουν ανάλυση e-SWOT, να ορίσουν
μια συγκεκριμένη ομάδα κοινού, να εισαχθούν σε διάφορα ψηφιακά κανάλια και να μάθουν τα πλεονεκτήματα
και τους τρόπους ολοκλήρωσής τους. Επιπλέον μέσω
αυτού του μαθήματος οι φοιτητές θα γνωρίζουν πώς
να ενσωματώνουν διαφορετικά ψηφιακά μέσα και να
δημιουργούν σωστό περιεχόμενο μάρκετινγκ. Θα εγαρμόζουν την μέτρηση των αποτελεσμάτων του ψηφιακού
μάρκετινγκ και θα διδαχθούν τις μελλοντικές τάσεις που
θα επηρεάσουν την εξέλιξη του ψηφιακού μάρκετινγκ. Η
εφαρμογή των γνώσεων, δεξιοτήτων και ικανοτήτων που
θα αποκτηθούν, θα βοηθήσει τα μελλοντικά διευθυντικά
στελέχη των δημόσιών υπηρεσιών και οργασνισμών στη
διαμόρφωση ψηφιακού σχεδίου μάρκετινγκ προκειμένου να διαχειριστούν αποτελεσματικά τις επιδόσεις του
ψηφιακού μάρκετινγκ.
Παγκόσμια και Ευρωπαϊκή Ψηφιακή Οικονομία
Σκοπός του μαθήματος: εστιάζει στην εμφάνιση και
ανάπτυξη της ψηφιακής οικονομίας στο παγκόσμιο και
ευρωπαϊκό οικονομικό περιβάλλον και φιλοδοξεί να
δώσει το πλαίσιο μέσα από το οποίο ο φοιτητής-τρια
θα μπορεί να αναγνωρίζει και να ανταποκρίνεται στις
προκλήσεις και ευκαιρίες που δημιουργεί η ψηφιακή
οικονομία.
Συγκεκριμένα, μέσα από την εξοικείωση με την οικονομική ανάλυση της ψηφιακής οικονομίας και των
προκλήσεων για τη διοίκηση των οργανισμών, οι φοιτητές-τριες αναπτύσσουν τεχνογνωσία και δεξιότητες να
διαχειριστούν το ψηφιακό μετασχηματισμό και να δημιουργήσουν ανταγωνιστικό πλεονέκτημα στο διεθνές
και Ευρωπαϊκό οικονομικό πλαίσιο με προφανή οφέλη
για την οικονομία και τη κοινωνία.
H δομή του μαθήματος περιστρέφεται γύρω από την
ανάλυση των κυριών ενοτήτων του μαθήματος που
αφορούν:
(Α) Την ανάλυση της Ψηφιακής Οικονομίας (Β) την ανάλυση της Ψηφιακής Οικονομίας σε Παγκόσμιο και Ευ-
ρωπαΙκό περιβάλλον, (Γ) την Οικονομική της Ψηφιακής
Οικονομίας, (Δ) τη κριτική ανάλυση των βασικών εκφάνΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
σεων και προκλήσεων της Παγκόσμιας και Ευρωπαϊκής
Ψηφιακής Οικονομίας και (Ε) τη στρατηγική διαχείριση
του ψηφιακού μετασχηματισμού και του ψηφιακού ελλείματος η πλεονεκτήματος.
Διοίκηση και Ανάπτυξη Ανθρώπινου Δυναμικού στην
ψηφιακή εποχή
Ο σκοπός του μαθήματος είναι να καταρτίσει επιστημονικά του φοιτητές στην διοίκηση των ανθρωπίνων
πόρων και στην ανάπτυξη του ανθρώπινου δυναμικού
και να αναδείξει όλες εκείνες τις διαδικασίες και θεσμικές αλλαγές που προκύπτουν από την είσοδο μας στην
ψηφιακή εποχή και στον αναγκαίο ψηφιακό μετασχηματισμό που συνεπάγεται. Τα θέματα που εξετάζονται εντός
του πλαισίου του νέου ψηφιακού περιβάλλοντος είναι
η ψηφιακή στρατηγική διοίκηση, οι ευέλικτες μέθοδοι
διαχείρισης, η διαχείριση των ταλέντων, η ανάλυση του
ψηφιακού ρόλου της θέσης εργασίας, η στελέχωση των
οργανισμών, η ανάλυση και ο προσδιορισμός της απόδοσης και των ανταμοιβών, η ανάπτυξη και η συμβολή
της γνώσης, η οργανωσιακή αλλαγή και η τηλεργασία, η
εσωτερική επικοινωνία και οι εργασιακές σχέσεις, η ασφάλεια των πληροφοριών και η προστασία των προσωπικών
δεδομένων, οι νέες συνθήκες εργασίας και ασφάλειας των
εργαζομένων, οι ίσες ευκαιρίες, η διαφορετικότητα και
οι νέες προσεγγίσεις της επιτυχημένης σταδιοδρομίας.
Μεταπτυχιακή Διπλωματική Εργασία
Με την επιτυχή ολοκλήρωση της πτυχιακής εργασίας
οι μεταπτυχιακοί φοιτητές θα:
- Έχουν μελετήσει σε βάθος ένα επιστημονικό θέμα
της επιλογής τους.
- Έχουν αναπτύξει συνθετική ικανότητα.
- Έχουν μάθει να αναζητούν πληροφορίες από τη σχετική επιστημονική βιβλιογραφία/αρθρογραφία.
- Έχουν αποκτήσει εμπειρία στην εμπειρική ή/και θεωρητική διερεύνηση ενός θέματος.
- Έχουν αποκτήσει δεξιότητα στη συγγραφή επιστημονικού κειμένου.
- Έχουν αποκτήσει δεξιότητα στην οργάνωση και προφορική παρουσίαση της εργασίας τους
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 29 Ιανουαρίου 2024
Ο Πρύτανης
ΑΘΑΝΑΣΙΟΣ ΚΑΤΣΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2618/01.05.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202618.pdf | Tokens: 83424]